e 


N 


Gârliţe mari 
la vreme de Gerar 


Ociurdă 
dintr-un foc 


estică 


Clenii de la 
structuri 


WNPR 


Nr. 37/IANUARIE 2016 
ANUL MMXVI -° Serie nouă 


FONDATĂ ÎN ANUL 1919 
__ REVISTA NAȚIONALA DE 
VANATOARE ȘI PESCUIT SPORTIV 


REDACŢIA 
Preşedinte executiv 
Dr. Ing. Neculai Șelaru 
Redactor-şef 
arh. Mugurel Ionescu 
Redactor corespondent 
prof. Bianca Ioriatti 
Art Director 
Aurel Neagu 


Layout/Design 
CREA 
Difuzare 
Ing. Mariana Cristache 


CONSILIUL ȘTIINȚIFIC 
Acad. Dr. Dan Munteanu 
Acad. Dr. Atilla Kelemen 
Dr. Ing. Nicolae Goicea 
Dr. Ing. Vladimir Talpeș 


Redacția și administrația 
București - Calea Moșilor nr. 128, 
Sector 2, Cod 020882 
Tel: 021-313.33.63 
E-mail: revistavpr(Qyahoo.com 
WWW.agvps.ro 
ISSN 1582 - 9650 
Manuscrisele destinate tipăririi vor fi de preferință în 
format digital. Publicate sau nu, ele nu se înapoiază 
colaboratorilor. Articolele publicate nu angajează 
decât responsabilitatea autorilor lor și nu reflectă în 


mod necesar opinia radacţiei. Reproducerea oricărui 
material fără acordul redacţiei este interzisă. 


CUPRINS 


VANATOARE 22 ACTUALITATE 
Despre turbare 
3 EDITORIAL 24 CHINOLOGIE 
Forumul A.G.V.P.S Zgarda electronică 
4 PE ŢEAVA PUȘTII 25 PLANTE TAMADUITOARE 
Unde este lege, mai este și tocmeală?  Cerenţelul 
6 ETOLOGIE 26 DIN TEREN 


Tehnici, comportament și adaptări 
defensive în lumea animală (II) 


A treia săltare a cocoșului 


8 DE SEZON PESCUIT 

Gârliţe mari la vreme de Gerar 

9 GASTRONOMIE VANATOREASCA 28 TROFEU 

Gârliţă la cuptor, cu lămâie și legume Somnul de la $Șona 

10 ATITUDINE 29 PESCUIT STAŢIONAR 
Despre posibile repercusiuni ale Pescuit în ape reci 
oieriadei/ciobaniadei 30 PESCUIT LA RAPITOR 


11 FACE 

Este lupul amenințat în Franța, din 
cauza vânătorii? 

12 DIN TEREN 

La mistreți 

14 ARME 


Tehnici eficiente de sezon 

— dropshot-ul (1) 

32 PESCUIT COMBINAT 
Combinata... estică _ : 
33 GASTRONOMIE PESCAREASCA 
Platou de avat - pané 


Maral — noua carabină cu repetiție 34 DE SEZON 

15 COMPETIȚII Meşteşugurile copcii 

Copoiada 36 SPINNING 

16 DIN TEREN Cicade și năluci soft pentru bibani 
O ciurdă dintr-un foc 38 MUSCARIT 

18 LA ZI Clenii de la structuri 

Vânătoarea la vulpi, trecut și prezent 40 Noutăţi de prin magazine 

19 TROFEU 41 MICA PUBLICITATE 

Povestea porcului... mistreţ Solunare - Rebus - Mica publicitate 
20 ADVERTORIAL 


Brno Combo 


DM 
A 


Membrii Consiliului A.G.V.P.S. din România și județele pe care le reprezintă 


Președinte: Mugur Constantin Isărescu; Președinte executiv: Neculai Șelaru; 
Vicepreședinţi: Florin Iordache (Olt, Dolj), Atilla Kelemen (Bistriţa, Harghita, Mureș), 
Teodor Bentu (Giurgiu, Asociaţii de pescari sportivi); Membri: Ion Antonescu (Vâlcea, Sibiu), 
Dorin Calciu (Alba, Arad, Hunedoara), Adrian Duţă (Gorj, Mehedinţi), Filip Georgescu (Argeș, 
Teleorman), Teodor Giurgiu (Bihor, Satu Mare), Nicolae Goicea (Botoșani, Neamţ, Suceava), 
Gheorghe Iaciu (Ilfov), Valentin Jerca (Călărași, Constanţa), Cornel Lera (Timiș, Caraş- 
Severin), Eusebiu Martiniuc (Galaţi, Vrancea), Paul Niculescu (București), Dragoș Onciulencu 
(Tulcea), Laurenţiu Radu (Brăila, Ialomiţa), Horia Scubli (Cluj, Maramureș, Sălaj), Florică 
Stan (Buzău, Dâmdovița, Prahova), Gabriel Surdu (Bacău, Iași, Vaslui). 


ianuarie 
Editorial 
Pe ţeava puștii 


Comportament defensiv (II) 
Gârliţe mari la vreme de Gerar 
La mistreți 

Despre turbare 


VÂNATOARE 


Forumul A.G.V.P.S. 


Text și fotografie NECULAI ȘELARU 


Forumul nostru s-a dorit a fi un forum serios, pe care să fie purtate discuţii 
responsabile, între oameni documentaţi sau dornici de instruire. Un forum prin care să 
fie clarificate lucrurile confuze din domeniu, să fie făcute propuneri constructive în 
interes comun, să fie informaţi corect vânătorii și pescarii sportivi etc. Nicidecum un 
forum pe care să se poarte discuții confuze sau, și mai rău, să fie dezinformaţi deliberat 
ori incitați, membrii asociaţiilor afiliate, de obicei la ore târzii din noapte și eventual 
după unul sau mai multe pahare „de bună dispoziție”. Nici un forum pe care să fie 
lătite polite, să fie semnată discordie, să fie vehiculate critici nemeritate ș.a.m.d. Deci 


orumu 


nostru s-a dorit a fi altceva decât forumurile existente, un forum care să 


unească oameni cu preocupări comune, nicidecum să-i dezbine. 


ceastă dorință a noastră pare 
A: nu fi fost foarte corect în- 

țeleasă de toţi membrii foru- 
mului și de toţi moderatori și nici de 
reprezentanţii aleși ai asociaţiilor afi- 
liate, care, fiind printre cei mai bine 
documentați în domeniile noastre de 
activitate, evită să i-a parte la dezba- 
teri. Poate din comoditate, dar poate 
că și din reținerea de a nu coborâ ni- 
velul dezbaterilor sub pretenţiile lor. 
Forumul nostru a fost năpădit, imediat 


după deschidere, de mulți membri din 
afara organizaţiilor afiliate — membri ai 
unor asociaţii neafiliate, foști membri 
ai asociaţiilor afiliate și neafiliate, ră- 
mași independenţi și de doritori de a 
intra în tagmă — fiindcă tuturor le-a fost 
deschisă calea dialogului pe acesta, toc- 
mai în ideea readucerii lor în interiorul 
unei societăți organizate, în care ar 
putea să-și exprime argumentat susți- 
nerile și unde acestea ar putea fi auzite 
(de cine trebuie) și luate în seamă. 


Din păcate, evoluţia dorită a foru- 
mului întârzie, iar dacă acesta nu se va 
putea ridica la nivelul dorit, se va 
trage, cu certitudine, concluzia inuti- 
lităţii sau contra-productivităţii lui. 
Sper sincer, ca susținător al dialogului 
deschis pe acesta, să nu se întâmple 
așa, şi apreciez că, în cea mai mare 
măsură, perenitatea forumului de- 
pinde doar de clarviziunea moderato- 
rilor și de calitatea membrilor. 

În ceea ce mă priveşte, voi încerca, 
în limita timpului de care dispun, să 
lămuresc în continuare, pe cât am să 
pot, problemele puse în discuţie, dar 
numai pe cele ce merită cu adevărat 
atenţie și clarificări. 

Nu pot încheia mai înainte de a re- 
peta, pentru luare aminte, întrebarea 
unei personalități a FACE, Yves Lecoq, 
adresată în anul 2006 — premergător 
înlocuiri unei legi bune (L. 103/1996) 
cu una proastă (L. 407/2006), din in- 
terese străine bunului mers al activită- 
ţii cinegetice — nouă, românilor, aflaţi 
în plină dezbatere a necesităţii schim- 
bării legii: „De ce încercaţi să schimbaţi 
ceva care s-a demonstrat că funcțio- 
nează foarte bine? Dacă aţi avea un 
ceas care merge perfect, v-aţi duce cu el 
la ceasornicar pentru al repara?” 

Vă rog, deci, să cugetați, cu toată 
responsabilitatea, la conţinutul și spi- 
ritul postărilor dvs. pe forumul 
AGVPS, care s-a dorit a fi deschis, în 
primul rând, vânătorilor și pescarilor 
sportivi din România, în interesul 
comun al unui dialog deschis, docu- 
mentat eficient şi instructiv. NPR 

mai este şi tocmeală? 


ELIADE BĂLAN 


Ciobanilor nu le mai convine legea vânătorii în forma 
actuală. Nu vor reglementări care să le limiteze 
activitatea prin intrezicerea pășunatului de iarnă și prin 
stabilirea precisă a numărului de câini de la stână. Au 
convingerea că există piedici puse în calea dezvoltării 
oieritului și că, undeva, cineva, vrea cu tot dinadinsul să 
le strice afacerile prin obligativităţi „lipsite de sens și de 


logică”! 


u urmăresc să arunc pe piață 
N informaţii fără conţinut rațio- 

nal. Dar nici nu vreau să stau 
pasiv și să fiu de acord cu argumentele 
unora care se dau ciobani autentici, în 
realitate afaceriști care nu au călcat 
niciodată pe la o stână. Este un adevăr 
faptul că oieritul a devenit o mare 
afacere. O demonstrază dublarea nu- 
mărului de oi în doar șase ani. Conform 

unor statistici, în România existau, în 
2013, peste 9,1 milioane de ovine, 
adică de două ori mai mute față de 
anul 2007. Creșterea relevă, printre 
altele, atât condiţiile de mediu priel- 
nice, facilităţile oferite de stat, cât şi 
cadrul juridic pentru desfășurarea unei 
asemenea activități economice cu 
tradiție. Odată cu înmulțirea efective- 
lor de ovine, a crescut proporțional și 


numărul câinilor de la stâni. Nimeni nu 
poate să spună, cu exactitate, câți câini 
au păstorii din toată ţara. Numărul lor 
nu este cuantificabil. Prin urmare, mai 
mulți cobani, mai multe ovine, mai 
mulți câini, transhumanță fără graniţe. 
Toată lumea, de la vlădică la 
opincă, este de acord că oieritul pune 
pe masa românilor de-ale gurii. Pentru 
asta, toată aprecierea cuvenită crescă- 
torilor de animale. Efortul păstorilor, 
de multe ori fără pauză, poate fi 
judecat numai în termen de rezonabili- 
tate. Cu condiţia ca legea să fie 
respectată de toţi și oriunde. Nu pers- 
pectiva, ci  imediatul, urmărește 
legiuitorul. Ciobanii au ieşit în stradă 
amendând legea vânătorii din pers- 
pectiva unui interes particular. Pe ei nu 
îi interesează decât stâna, ca fiind un 
univers mărginit în timp și spaţiu, de 
care nimeni nu are voie să se atingă. 
Legea vânătorii, contestată în stradă, 
nu reprezintă o părere, o toană a 
unora în măsură să-i împiedice pe 
ciobani să mai crească oi, ci un sprijin 
real pentru apărarea faunei cinegetice. 
Vrei, nu vrei, că ești proprietar de 
turmă sau cioban angajat, ești parte- 
nerul mediului înconjurător. În cazul 
în care ai responsabilitate civică. 
Respectarea legii nu este o 
chestiune facultativă. Nu poți să ai 20 
de câini la o stână cu o turmă având 
un efectiv de 350 de capete, doar 


pentru că aceasta este opţiunea ta 
personală. Poţi să cobori la vale și să 
protestezi, nimeni nu te oprește, dar 
un minim de rezonabilitate nu ar strica 
atunci când ataci regula privind 


ocrotirea culturilor care 
propietarilor de terenuri. 
Transhumanța este un fenomen 
care, în lipsa unor reglementări clare, 
produce daune. Legea vânătorii subli- 
niază un calendar stabilit prin alte legi 
specifice (zootehniei și pajiștilor), prin 
care se interzice pășunatul într-un 
interval de timp, pentru a proteja solul 
și flora spontană, în interesul proprie- 
tarilor de pământ și animale. Ciobanii 
însă nu sunt de acord. Vor libertate de 
mișcare. Ţipă că legea nu este în 
regulă, că perioada cu interdicții este 
mare, că le vor muri animalele de 
foame dacă iarna nu le pășunează, mai 
ales în transhumanță. Este transhu- 
manța o soluție sănătoasă? Da,... 
răspund păstorii. Nu,... susțin veteri- 
narii și proprietarii culturilor agricole. 
Problemele apărute sunt multiple. 
Agricultorii reclamă prăpădul lăsat în 
urmă de turme în timpul sezonului 
rece. Fermierii se plâng că nimeni nu-i 
despăgubește pentru pierderea cultu- 
rilor de toamnă. La rândul lor, veterinarii 
consideră că pășunatul, iarna, nu 
reprezintă o soluţie economică și 
sănătoasă pentru hrănirea animalelor. 


aparțin 


5 e ppt legea a 

vânătorii impune 
ciobanilor un câine în 
zonele de șes, doi în zonele 
de deal, şi cel mult trei în 
zonele de munte, dar 
pentru însoțit turmele la 
pășune pe timpul zilei și 
liberi noaptea, pentru paza 
stânei. Prea puţini, 
reclamă ciobanii. Vor 
număr nelimitat. 
Autorităţile par să cedeze și 
au promis să revizuiască 
aceste prevederi. 


Iarba îngheţată nu conține substanţe 
nutritive. Pășunatul la câmpie, pe 
timpul friguros, este contraindicat, 
având în vedere faptul că animalele 
sunt gestante, iar fătul are nevoie de 
substanțe nutritive și vitamine din 
abundență. Există o mare deosebire 
între mieii din saivane și cei aflaţi pe 
câmpurile îngheţate, consideră vete- 
rinarii. Mortalitatea este reală. Poate că 
perioada prevăzută în lege, privind 
interdicția pășunatului, ca transpunere 
a prevederilor Regulamentului U.E. nr. 
1307/2013, este cam lungă, însă fondul 
problemei rămâne neschimbat. 

Pe nepusă masă, majoritatea 
ciobanilor „responsabili” au cerut ca 
numărul de câini de stână să fie mai 

mare. Numărul de câini impus prin 
lege era și în regimul trecut — un câine 
la 100 de oi, dar nu mai mult de 5 la 
turmă. Actuala legea a vânătorii im- 
pune ciobanilor un câine în zonele de 
șes, doi în zonele de deal, și cel mult 
trei în zonele de munte, dar pentru 
însoţit turmele la pășune pe timpul 
zilei și liberi noaptea, pentru paza 
stânei. Prea puţini, reclamă ciobanii. 
Vor număr nelimitat. Autorităţile par 
să cedeze și au promis să revizuiască 
aceste prevederi. Nici vânătorii nu se 
opun, dar susțin necesitatea limitării 
numărului de câini și cer ca aceștia să 
fie ciobănești, de pază sau întors oile. 
Deocamdată, se poartă discuţii și se fac 
calcule. Întrebarea este dacă, într- 
adevăr, contează doar numărul de 
câini pentru siguranţa unei turme, cum 
susțin vehement protestatarii în cojoc 
de oaie. Categoric, nu. Problema nu 
este numărul lor, ci faptul că aceștia 
sunt de diverse rase, inclusiv metiși de 
ogari și prost hrăniţi în foarte multe 
cazuri. Căinii de stână își completează 
hrana din ce vânează. Nu cad pradă 
animalele adulte, sănătoase, ci puii lor. 
Aici este necazul. Consecințele pentru 
evoluția fondului cinegetic sunt dezas- 
truase. Ciobanii știu de ce sunt în stare 
„apărătorii” turmelor, dar evită să 
recunoască. 

Există oare soluţie viabilă pentru a 
împiedica prăpădul în rândul puilor de 
animale sălbatice, dincolo de criterilul 
numărului de câini? Da, este vorba de 
rasele de câini ciobănești și de dresajul 
aplicat sistematic acestor câini pentru 
ignorarea vânatului. Acest lucru se 
impune făcut de ciobani. Însă este 
nevoie ca și ciobanii să aibă un nivel 
de educaţie corespunzător, în așa fel 
încât să devină apărători constaţi și 
responsabili ai fondului cinegetic. Este 
un element de care contestatarii legii 
vânătorii nu doresc să vorbească. 
Despre nevoia ca păstorii să aibă un 
minim de responsabilitate civică, este 
mult de discutat. NPR 


MAMIFERE: bizam, căprior (femelă), 
cerb comun (femelă și vițel), cerb lo- 
pătar (femelă și vițel), câine enot, 
dihor comun, hermelină, iepure-de- 


câmp, iepure-de-uizuină, jder, mistreţ, nevăstuică, șacal, uiezure, vulpe. 
PĂSĂRI: becațină comună, becaţină mică, cioară grivă, cioară grivă sudică, 
cioară-de-semănătură, cocoșar, coțofană, fazan, gaiță, găinușă-de-baltă, 
gâscă-de-vară, gârliță mare, graur, guguștiuc, lișiță, porumbel-de-scorbură, 
porumbel gulerat, rață mare, rață mică, rață fluierătoare, rață-cu-cap-cas- 
taniu, rață moţată, rață pestriță, rață sunătoare, rață lingurar, rață sulițar, 
rață cârâitoare, rață-cu-cap-negru, sitar-de-pădure, stăncuţă, sturz-de- 
vâsc, sturz cântător, sturzul-uiilor, turturică. NPR 

şi adaptări defensive 
in lumea animală (n 


Dr. GEORGE CRISTIAN GEORGESCU, Dr. ing. MITICĂ GEORGESCU 


In viaţa tuturor componenților regnului animal, fie că ne referim, rezumativ, doar la 
ăsările și mamiferele sălbatice de interes vânătoresc, se desfășoară o necontenită 
T pentru supraviețuire, în care individul sau, după caz, grupul de indivizi, se 
folosesc de dotările de apărare formate și perfecționate în permanentul proces al 
evoluţiei. Aceste mijloace defensive se prezintă într-o extrem de diversificată gamă de 
forme de manifestare, astfel că, în ideea rândurilor de față, vom încerca o prezentare 
explicată a acestora, într-o ordine aleatorie. 


e vom referi aici la câteva 
specii care posedă instinctul 
gregar, de asociere în grup, 


chiar dacă pentru unele doar sezonier: 
căpriorul, lopătarul, cerbul și capra 
neagră. Și pentru că am amintit de 
capra neagră, trebuie să revenim, în 
câteva cuvinte, la comportamentul de- 
fensiv individual, menţionând un ele- 
ment de tehnică defensivă caracteristic 
acestei specii, în utilizarea căruia ani- 
malul este favorizat de robusteţea sa 
fizică, de adaptarea perfectă la condi- 
tiile orografice ale mediului alpin, pe 
care le folosește, în ultimă instanţă, în 
situația când se simte urmărit îndea- 
proape. Este vorba despre situația de- 
numită de vânători „încuierea caprei 


6 | VÂNĂTORUL ȘI PESCARUL ROMÂN 


negre”, adică refugierea rapidă, peri- 
culoasă, dar eficientă, pe o fâșie, ade- 
sea de lățimea doar a unei palme, pe 


Este vorba despre 

situaţia denumită de 
vânători „încuierea caprei 
negre”, adică refugierea 
rapidă, periculoasă, dar 
eficientă, pe o fâşie, adesea 
de lățimea doar a unei 
palme, pe vre-un perete 
stâncos vertical, înierbat sau 
nu, cunoscut sub denumirea 
de „brână”, unde animalul se 
simte în deplină siguranţă. 


vre-un perete stâncos vertical, înierbat 
sau nu, cunoscut sub denumirea de 
„brână”, unde animalul se simte în de- 
plină siguranţă. 


Comportament defensiv colectiv 
Revenind la comportamentul de- 
fensiv colectiv, apreciem că însuși 
acest mod de viaţă reprezintă o adap- 
tare defensivă pentru supravieţuire, 
însumând mult mai multe șanse de a 
fi descoperite potenţialele pericole re- 
prezentate de prădători. Astfel, la de- 
pistarea prădătorilor, participă într-un 
fel sau altul mult mai multe simțuri 
olfactive, auditive și vizuale, toate 
acestea făcând parte din arsenalul de 
apărare al fiecărei specii. Se apreciază 


că această veghe alternativă în grup — 
alternativă deoarece nu se desfășoară 
simultan la toți membrii grupului — 
este deosebit de utilă speciilor aso- 
ciate în grupuri, care petrec o parte 
din timp în spaţii deschise. 

Aceste grupuri pot avea unul sau 
câteva exemplare care să joace un rol 
de santinelă și, în această privință se 
dă mereu exemplul caprei negre. Dar 
acest fapt nu înseamnă că ceilalți 
componenți ai grupului pot să rămână 
într-o stare de indiferență față de tot 
ce se întâmplă în jur. Este știut că, în 
timpul boncănitului, cerbii adulți, 
bântuiţi de intense activități hormo- 
nale, pe lângă faptul că nu se hrănesc, 
suferă o atenuare senzorială, deve- 
nind mai vulnerabili. Dar ciutele, sau 
cel puţin una, rămân în veghe perma- 
nentă, chiar dacă nu cum s-ar crede, 
imobile ca niște statui, dar oricând ca- 
pabile să dea semnalul existenţei unei 
amenințări, fie depistate vizual, fie 
adus olfactiv sau auditiv chiar și de o 
ușoară briză. Iar când animalul, care 
a sezizat primejdia, a mai emis şi un 
semnal sonor de alarmă și s-a pus 
brusc în mișcare, este urmat imediat 
de întreg grupul. 

În cazul cervidelor enumerate, s-a 
constatat faptul că, rolul principal în 
avertizarea grupului, privind poten- 
ţialele pericole, revine femelelor, de 
regulă — dacă nu exclusiv — celor mai 
în vârstă, ceea ce presupune și o mai 
bogată experienţă. Chiar și acest de- 
taliu, în fapt extrem de important, 
este un câștig pentru specie, dobândit 
în urma îndelungatului proces evolu- 
tiv. Se poate afirma cu certitudine că, 
fără această funcţionalitate colectivă, 
specia ar fi suferit o involuţie or, toc- 
mai procesul de evoluţie al speciei în 
cauză a dat cursul optim în dobândi- 
rea neprețuitului arsenal defensiv. În 
cazul speciilor gregare, animalul, san- 
tinelă sau nu, întărește semnalul de 
pericol printr-o „avertizare sonoră” cu 
o semnificație precisă, receptat ca 
atare de către toți componenții grupu- 
lui. Astfel, arsenalul defensiv al spe- 
ciei se completează și cu acest 
element. 


Comportament defensiv 
intraspecific 

În toate exemplele de până acum 
ne-am referit la situaţii în care indivi- 
dul sau grupul de indivizi din anumite 
specii de animale nerăpitoare, reacțio- 
nând pentru a se apăra împotriva 
unui pericol reprezentat de indivizi 
(prădători) din altă specie, deci inter- 
specific. Dar există situaţii de com- 
portament defensiv față de pericolul 


Foto: NECULAI SŞELARU 


Foto: NECULAI ȘELARU 

reprezentat de indivizi din aceeași 
specie, deci intraspecific. 

Este cazul lupului, animal răpitor 
cu viață gregară, de asociere în grup. 
Este știut că indivizii alfa, mascul și 
femelă, au un statut privilegiat în 
haită, pe care îl apără ori de câte ori 
există un motiv real sau imaginar. De 
pildă, masculul alfa, simţindu-și ame- 
nințată poziţia de conducător, de 
vreun membru al haitei, de rang infe- 
rior, va pune în funcțiune un limbaj 
corporal — colţi rânjiţi, coada înălțată 
amenințător — însoţit de avertizări so- 
nore — mârâieli — la care, de cele mai 
multe ori, lipseşte confrunarea fizică 
directă, individul de rang inferior re- 
trăgându-se într-o atitudine de ne- 
agresiune şi de supunere totală, care 
debutează cu aplecarea cozii în jos, 
până la încovoierea ei între membrele 
posterioare, iar dacă individul în 
cauză vrea să fie și mai convingător 
de atitudinea sa pașnică, se trântește 
pe spate, lăsând vulnerabilă zona gâ- 


tului. Într-o confruntare pe viață și pe 
moarte, o astfel de situaţie ar fi fost fi- 
nalizată print-o mușcătură letală la 
gât, a celui care s-a oferit astfel. Însă 
natura a introdus un element inhi- 
bant, care se transmite genetic și gra- 
ție căruia mușcătura letală nu se 
produce în cazul confruntării dintre 
indivizii cu origine familială comună, 
tocmai pentru a-i favoriza supravie- 
ţuirea. 

În cazul unui potenţial conflict, 
între o femelă alfa și una de rang in- 
ferior ale aceleeași haite, acesta va fi 
întotdeauna cu implicarea femelelor 
de 2-3 ani, ajunse la maturitate se- 
xuală și intrate în călduri. Nici în acest 
caz nu vor exista conflicte fizice dure 
ci, în majoritatea cazurilor, femelele 
de rang inferior în cauză vor părăsi 
haita. Dar, întotdeauna, o astfel de fe- 
melă va fi urmată de un mascul, de- 
asemeni de rang inferior, din aceeași 
haită și care vor deveni, în alt terito- 
riu, un alt cuplu alfa. NPR 

Chemați de glasul irezistibil al păsărilor, nenumărați 
pasionați ai vânătorii de pasaj pornesc pe drumul 
câmpurilor pentru o partidă pe cât de inedită pe atât de 


plinā de neaşteptat. 
A 
n perioada iernii, de regulă, gârli- 
tele se grupează în zonele unde 
găsesc linişte, hrană și apă, iar pe 
parcursul unei zile pasează între ogoa- 
rele cu grâu încolțit sau rapiță și locu- 
rile unde merg să bea apă. 


Siluete sub vălul ceții 

Poate că partea cea mai dificilă în 
vânătoarea la gârliță mare este obser- 
varea și urmărirea păsărilor și găsirea 
acestor locuri. Cu atât mai dificilă este 
această misiune cu cât păsările, deran- 
jate de diverşi factori, se mută de pe o 
zonă pe alta, de la o zi, la alta. Dacă lo- 
curile rămân însă liniștite, stolurile își 
păstrează rutina și obiceiurile zilnice și 
astfel putem avea șansa unor partide 
reușite la pasaj. Și pentru că tot a venit 
vorba de șansă, trebuie să amintim aici 
un factor ce ţine prin excelenţă de acest 
element, ceața. Dacă într-o zi senină 
sau doar cu nor, poziționarea standului 
şi a atrapelor pot atrage mai mult sau 
mai puțin stolurile de păsări, o zi cu 
ceață, alături de elementele enumerate 
anterior, poate schimba considerabil, în 
sensul pozitiv, șansele reușitei. Poate că 
nici un alt factor prezent în cadrul unei 

ânătoarea la gârlițe mari...! 


partide de vânătoare la gărliță mare nu 
este capabil să încline într-o asemenea 
proporţie sorții de izbândă... 


Numărul poate face diferența 
Ceaţa scade vizibilitatea și ne as- 
cunde practic de ochii ageri ai păsări- 
lor. De asemena, datorită ceţii, atrapele 
își pierd practic conturul definit şi de- 


taliile și sunt percepute doar ca o for- 
maţie asemănătoare stolurilor de pă- 
sări așezate să se hrănească. Atât 
dimineața, cât și la pasajul de seară, 
ceața influențează comportamentul pă- 
sărilor în drumul lor dintre locurile 
unde se hrănesc și cele cu apă. Afec- 
tând vizibilitatea, implicit altitudinea 
de zbor a păsărilor scade, astfel că aces- 
tea vor coborâ până când vor fi capa- 
bile să distingă detaliile de la sol. Cu cât 
ceața este mai deasă, cu atât păsările 
vor zbura mai jos, înlesnind astfel tirul. 
În plus, cu cât numărul atrapelor va fi 


mai mare, cu atât formaţia noastră va 
putea fi observată mai bine, de la dis- 
tanță mai mare, și va oferi un plus de 
încredere și semnalul că totul este în re- 
gulă. Există însă și un revers al meda- 
liei. Dacă ceața este prea deasă și prea 
jos, păsările pot coborâ până în apro- 
pierea solului, adesea în liniște deplină, 
astfel că nu le mai putem auzi apropi- 
indu-se, şi ne pot lua prin surprindere. 
Când ajungem să le vedem, poate fi 
deja prea târziu... 

O altă situaţie nefericită poate apare 
atunci când ceața formează o bandă 
groasă de câțiva metri numai în apro- 
pierea solului. Atunci păsările se vor de- 
plasa deasupra ceţii, le putem auzi dar 
nu le putem vedea, un scenariu nu toc- 
mai de dorit pentru vânători. Cazul 
ideal este atunci când ceața este așezată 
pe înălțime, astfel că păsările nu se vor 
ridica deasupra ei, iar la sol există o 
bandă de câţiva metri cu vizibilitate mai 
bună. În această situaţie, gărlițele pot 
distinge obiectele de la sol, fără a avea 
o definiție completă a detaliilor, ele- 
ment categoric în favoarea vânătorilor. 


Glasul chemătorilor 

Aici intervine buna pregătire a par- 
tidei de vănătoare. Atrapele trebuie po- 
ziționate într-o formaţie cât mai 
apropiată de firescul unui cârd real de 
gârlițe, așezate la păscut, cu suficient 
spaţiu între siluete și, de regulă, orien- 
tate cu ciocul spre vânt. Camuflarea, 
atât a standurilor cât și a vânătorilor, 
este un element cheie. Nemișcarea în 
stand poate face diferența atunci când 
păsările dau târcolae deasupra atrape- 
lor. Din momentul în care am zărit 
practic siluetele gârlițelor, trebuie să 
rămânem nemișcaţi până la momentul 
tirului. Două standuri, plasate separat, 
spre marginile grupului de atrape, din 
care vânătorii pot folosi chemătorile 


într-un „dialog” continuu, pot înclina 
balanţa și determina stolul să coboare. 
De regulă, după ce stolul s-a apropiat 
şi este clar că va coborâ peste siluetele 
aşezate pe câmp, glasul chemătorilor 
va înceta. Păsările se vor roti de câteva 
ori, înainte de a începe să coboare. 
Adesea pot dispare în spatele nostru și 
avem senzaţia că vor pleca. Atunci 
există tentaţia de a ne mișca, întoar- 


GASTRONOMIE VÂNĂTOREASCĂ 


cându-ne să le urmărim. Nici gând! 
Chiar dacă ne-au depășit și s-au înde- 
părtat, privirile lor continuă să urmă- 
rească cu atenţie locul unde ar urma să 
coboare. Rezistaţi tentației și rămâneți 
nemișcați. După câteva cercuri, tot mai 
strânse, se vor întoarce și vor începe să 
coboare. De data aceasta îndemânarea 
tirului va rămâne să facă diferenţa...! 
NPR 


ARLIȚĂ LA CUPTOR, 
U LĂMAIE ȘI LEGUME 


NANA NINA 


Gătită cu atenție și preparata cu mirodeniile adecuate, o 


gârliță mare poate 


i o adevărată delicatesă ce va atrage 


admiraţia și aprecierile invitaţilor la masă. 


Ingrediente necesare: o gârliță mare 
bine curățată, trei-patru lămâi, două 
linguri de mirodenii amestecate, alese 
după preferința personală, două linguri 
de ulei de măsline, o lingură de sare de 
Himalaia, legume proaspete, asortate. 

Preparare: puneţi carnea într-o 
tavă încăpătoare. Daţi coaja unei 
lămâi pe răzătoare și amestecaţi-o cu 
mirodeniile, sarea și uleiul de măsline. 
Tăiaţi legumele și lămâia fără coajă, 
felii, și umpleți gâsca cu ele. Ungeţi 
gâsca cu amestecul obținut anterior și 
daţi-o la cuptorul preîncălzit la 230 
grade Celsius până se rumenește ușor. 
Coborâți temperatura cuptorului la 
170 grade Celsius și lăsaţi carnea în 
continuare, pentru o jumătate de oră, 
ungând-o din când în când cu grăsi- 
mea din tavă. Când carnea s-a rume- 


nit bine, scoateți-o din cuptor și înve- 
liți-o cu o folie de aluminiu timp de 10- 
15 de minute, pentru a se frăgezi. 
Porționaţi carnea și seruiți-o cu lămâi 
tăiate în jumătăți și legume proaspete, 
după preferință. Sosul din tavă poate 
fi seruit într-un bol separat pentru cei 
ce doresc să adauge un plus de gust și 
aromă cărnii. Un pahar de vin roșu de- 
misec/sec, shiraz, pinot noir, ua 
adăuga un plus de savoare bucatelor. 
Poftă bună! NPR 

ATITUDINE 


Despre posibile repercusiuni 
ale oieriadei/ciobaniadei 


În apărarea imaginii și intereselor vânătorilor corecți din România (III) 


N. ȘELARU 


Organizarea şi dirijarea, în mod profesionist, a protestului „haiducesc” al celor peste 
1.000 de oieri și ciobani adunați în faţa și în incinta Palatului Parlamentului, a fost 
precedată de gesturi aparent asemenea ale vânătorilor/angajaţilor unor noi asociaţii 
gestionare de fonduri cinegetice, anume ai AV Bison Bonasus din jud. Arad, neafiliată la 
AGVPS, și AVPS LR Hunter, din Iași. 


rimii au împușcat un câine 
P legat în lanț, la o stână din 
fondul cinegetic nr. 25 Sintea, 
jud. Arad, după miezul nopții la 
început de noiembrie 2015. Ceilalți au 
tras și rănit câinii lăsaţi liberi în 
apropierea unei ferme agricole a 
liderului ALDE, Nechifor Ionică, din 
Botoşani, în data de 13.12.2015. Nu 
aduc în discuție reacțiile violente ale 
ciobanilor și liderului ALDE menționat, 
întrucât faptele fac obiectele unor 
dosare penale în curs de cercetare. 
Reliefez doar că oieriada/cioba- 
niada şi cererile protestatarilor, de mo- 
dificare a Legii nr. 407/2006, au fost 
generate, pentru publicul insuficient de 
bine informat, de cele două abuzuri sau 
pretinse abuzuri ale unor vânători/an- 
gajaţi ai asociaţiilor vânătoreşti preci- 
zate. Acestea ar fi constituit, după cum 
afirmau unii dintre delegaţii oierilor/ 
ciobanilor primiţi la Parlamentul Ro- 
mâniei, picătura care a umplut paha- 
rul. Protestatarii erau însă, pe bună 
dreptate indignați și de neprimirea sub- 
venţiilor pentru animale pe anul 2015, 
şi de faptul că legea vânătorii s-ar fi 
modificat fără consultarea reprezen- 
tanților Ministerului Agriculturii și de 
faptul că nu este luat în considerare 
dreptul lor de proprietari de pământ. 
Trecând peste faptul că oieriada/ 
ciobaniada a fost condusă, după cum 
s-a aflat ulterior din mass-media, de un 
fost colonel de securitate din Con- 
stanţa, peste faptul că violentul Nechi- 
for Ionică, liderul ALDE din Botoșani, a 
fost primit „cu cafele” la Senat și i s-ar 
fi promis modificarea legii în regim de 
urgenţă, din partea șefului lui de partid 
şi a fostului ministru al agriculturii, pre- 
cum și peste faptul că dezinformarea 
publică zgomotoasă a evenimentului, 
pe un post TV dator vândut statului 
român, dar neexecutat de fisc, a dus în 
derizoriu scandalul celei de-a doua 
casă din Sibiu, nu putem să nu luăm în 
seamă prejudiciul enorm de imagine 

adus tuturor vânătorilor din România 


și tuturor asociaţiilor vânătorești din 
țara noastră, prin această manifestare 
„democratică”, organizată însă în forță, 
şi prin manipularea bunei credinţe a 
oierilor/ciobanilor, din interese despre 
care se discută deja. Fiindcă discută 
acum despre crearea premizelor trece- 
rii activității de oierit din mâna „săra- 
cilor” (micilor fermieri) în mâna 
„bogaţilor” (marilor fermieri), tentaţi 
de subvenţiile europene acordate pen- 
tru creșterea animalelor, și de modifi- 
carea esenţială a Legii vânătorii, prin 
legarea dreptului de vânătoare de pă- 
mânt, pentru deschiderea unei noi po- 
sibilități de acces a persoanelor 
interesate, din ţară și străinătate, la 
gestionarea fondurilor cinegetice din 
România, încă înainte de finalizarea, la 
termen, a contractelor aflate în deru- 
lare (cele mai multe, valabile până în 
2021). 

Ca vânători și/sau reprezentanţi ai 
intereselor marii majorități a vânători- 
lor din România, nu putem rămâne in- 
diferenți la  turnura luată de 
evenimente, după semnarea PROTO- 
COLULUI dintre oierii/ciobani și repre- 
zentanţii Comisiei de Agricultură din 
Camera Deputaţilor, prin care cei din- 
tâi sunt liniștiți că vor putea pășuna 
animalele toată iarna, vor putea ţine la 
stână oricâţi câini doresc și vor fi luaţi 
în seamă la modificarea și completarea 
Legii vânătorii, cât mai curând posibil. 

Faptul că s-a adoptat imediat Ordo- 
nanța de urgenţă nr. 60/16 decembrie 
2015, fără nici un motiv real de urgenţă, 


şi faptul că reprezentanţii oierilor, cu 
mâini curate și miros de parfum scump, 
sunt invitați la Ministerul Agriculturii în 
20 ianuarie 2016, pentru consultaţii vi- 
zând modificarea Legii vânătorii, fără a 
fi invitaţi și reprezentații oficiali ai vână- 
torilor din România, vin să confirme su- 
poziţiile de mai sus, legate de interesul 
modificării legii precizate. 

Iată, deci, cum gestul reprobabil al 
vânătorilor/angajaţilor AV Bison Bona- 
sus din jud. Arad, lipsit de justificare 
plauzibilă și de cea mai elementară 
urmă de etică, și greșeala de a pune 
forțat prevederile legii în aplicare, de 
către vânătorii/angajaţii AVPS LR 
Hunter din lași, ambele asociații bote- 
zate „private”, au creat premizele cul- 
pabilizării tuturor vânătorilor din 
România și a tuturor organizaţiilor vå- 
nătorești, precum și premizele modifi- 
cării Legii nr. 407/2006 actualizată, în 
interese oculte, care nu au nimic 
comun cu dezideratul conservării fau- 
nei sălbatice și al exploatării durabile a 
acesteia, în scopul asigurării unui echi- 
libru sănătos în natură. 

Iată, așadar, care pot fi, în perspec- 
tivă apropiată, urmările efortului depus 
de câţiva politicieni și de unii reprezen- 
tanţi ai statului în domeniu, pentru do- 
bândirea dreptului de vânătoare în 
favoarea deţinătorilor cu orice titlu ai 
terenurilor și, respectiv, pentru sparge- 
rea unității vânătorilor din România și 
a solidarităţii acestora cu pescarii ama- 
tori/sportivi din ţara noastră, țeluri rea- 
lizabile prin „cozi de topor” acceptate 
cu bunăvoință printre noi. 

În concluzie, dacă vom continua să 
acționăm disparat, chiar în litera și spi- 
ritul legii, mai ales în mod contrapro- 
ductiv și păgubitor pentru interesele 
comune și imaginea noastră generală, 
fără a asculta și a ne susține liderii aleși 
democratic să ne reprezinte cu știință 
şi argumentat interesele, ne vom me- 
rita, cu prisosinţă, soarta ce bate la ușă. 
NPR 


Este lupul ameninţat în 
Franţa, din cauza vanâtorii? 


BIANCA IORIATII 


Bilanţul Oficiului Naţional al Vânătorii și Faunei Sălbatice (ONCES), de la sfârșitul 
anului 2015, indică, cu privire la efectivele de lup din Franţa, pentru prima oară după 
ani de ascensiune, un ușor declin. Cum era de așteptat, protestele asociaţiilor de 
protecţie a faunei sălbatice au apărut imediat. In 42 de zone, unde specia are o 
prezenţă permanentă, s-a înregistrat un număr de aproximativ 280 de lupi în anul 
2015, față de 300 în 2014. Conform experţilor ONCFS, această situaţie „se datorează în 
special unor grupuri (haite) de mărime mijlocie şi unei uşoare creşteri a mortalității”, la 
care se mai adaugă „tirurile de extragere” şi „de apărare” (a animalelor domestice). 


u toate că lupul se află pe lista 
C speciilor protejate, iar efecti- 

vele sale nu sunt foarte mari, 
sub presiunea sindicatelor agricole, 
autoritățile franceze au acceptat sta- 
bilirea unor cifre de intervenție mai ri- 
dicate în ultimii doi ani, mai exact 24 
de exemplare în sezonul de vânătoare 
2014-2015 şi respectiv 36 în sezonul 
de vânătoare 2015-2016, condiţionat 
însă de „apariţia unor pagube impor- 
tante şi recurente, în ciuda aplicării 
măsurilor de protecţie a turmelor şi ex- 
tragerilor prin vânătoare care vizează 
protejarea animalelor domestic”. 

Cum pragul maxim al cotei de re- 
coltă a devenit repede un obiectiv, 
asociaţiile de protecţie se simt datoare 
să denunțe politica anti-lup între- 
prinsă de guvernul francez, acu- 
zându-l că ar fi cedat presiunii 
sindicatelor agricole și lobby-ului vâ- 
nătorii. Deşi ONCES dă asigurări că 
„dinamica speciei pe termen lung ră- 


n 


mâne pozitivă”, asociaţiile de protec- 
ţie, printre care WWF şi France Na- 
ture Environnment, sunt indignate că, 
în sezonul în curs, cel puţin 41 de lupi 
au fost deja împușcati (din iulie 
2015), dintr-o cotă de 36, fără a lua 
în considerare cazurile de braconaj. 

Bătălia continuă în faţa tribunale- 
lor administrative. Totodată asociațiile 
de protecţie au depus o plângere con- 
tra Franţei la Comisia Europeană și un 
recurs pe lângă Consiliul de Stat (Gu- 
vernul francez) pentru a cere anularea 
ordinului ministerial responsabil de 
cotele de recoltă pentru 2015-2016. 

În viziunea protecționiștilor, vână- 
toarea nu este o soluţie, ci constitue o 
modalitate de „destructurare a haite- 
lor, ceea ce are ca efect o creștere a pa- 
gubelor în rândul turmelor de oi”. Între 
2014 şi 2015, numărul de atacuri asu- 
pra turmelor a crescut cu 5%. Măsura 
corectă, în viziunea acestora, ar fi o 
mai bună protecţie a turmelor. 


Amintim că în Europa lupul este 
protejat prin Convenţia de la Berna 
(1979), transcrisă în legislaţia fran- 
ceză încă din anul 1989. Conform 
Uniunii Internaţionale de Conservare 
a Naturii (UICN), lupul este o „specie 
aflată sub protecţia totală” a Con- 
venţiei, care permite totuși măsuri de 
reglementare în condiţii stricte. Lupul 
mai este înscris și în anexa Directivei 
Europene „Habitate”, făcând parte din 
categoria speciilor care necesită o pro- 
tecție prioritară. 

Asociaţiile agricole și de creștere a 
animalelor au cerut însă, Consiliului 
de Stat, o schimbare a statutului spe- 
ciei în „specie protejată”, ceea ce ar 
facilita obţinerea de cote de recoltă și 
autorizații de vânare. „Din cauza lipsei 
unei reglementări eficiente, pe care o 
cerem de ani de zile, vom fi obligaţi, 
într-o bună zi, să ajungem la eradica- 
rea lupului, aşa cum au facut strămoşii 
noştri”, a declarat preşedintele asocia- 
tiei „Crescători și munţi”. 

În ceea ce priveşte poziţia Comi- 
siei europene, aceasta susține că „ur- 
măreşte cu atenție evoluția gestiunii 
lupului în Franța, în special punerea în 
aplicare a regimului derogării”. 

După informaţiile noastre, în de- 
clarația Comisiei Europene se mai 
afirmă că populaţia de lup din Franța 
nu este amenințată, iar tendinţa este 
de uşoară creştere. 

Problema se pune, în mod similar, 
şi în alte ţări membre ale U.E. Este 
deci, de așteptat, ca și în România, 
modul de protecţie a lupului să fie re- 
discutat, în contextul dezbaterii acestei 
probleme la nivelul Comisiei Euro- 
pene. În acest sens sunt privite aceste 
aspecte și în cadrul F.A.C.E., în care 
A.G.V.P.S. din România este reprezen- 
tată, ca protecţia lupului să se facă prin 
stabilirea unor cote de recoltă mode- 
rate, calculate științific, cu statut de 
„specie protejată”. NPR 

La mistreți 


Text și fotografie MARIA SĂVULESCU 


Terenurile pe care vânătoresc camarazii grupei Rudna din Timiș sunt sălășuite în 
vecinătatea zonei protejate, declarată Arie de Protecţie Specială Avifaunistică în 
octombrie 2007. Câmpia bănăţeană brăzdată de canalele pline de stufăriș și tufe se 
unește cu lunca inundabilă a Timișului, oferind sălbăticiunilor cu pene și păr biotopul 
perfect, cu râuri, lacuri, aai terenuri cultivate și păduri de foioase. Terenurile de 
vânătoare se opresc în malul drept al râului, de unde poți cuprinde cu privirea pădurea 
Macedonia, o zonă și ea protejată. Pădurea aceasta este locul de unde vin la noi în 
teren mistreţii, ademeniţi de răcoarea nămolului ce odihnește în mijlocul canalelor, de 
roadele risipite pe câmpuri, de dulcele porumb de septembrie. 
A 

n câteva locuri bine alese s-au ri- 
I dicat observatoare, din înaltul că- 

rora poți vedea în jur întinderi de 
sute de metri. Așezate chibzuit în locu- 
rile lor de trecere, la intersecția canale- 
lor, în locuri unde turmele de oi nu 
zăbovesc, observatoarele oferă locuri 
perfecte de pândă. În zilele scurte de 
iarnă, în care căldura neputincioasă a 
soarelui nu răzbește să înmoaie tăria 
pământului, hrana pusă de vânători la 
hrănitori este esenţială, în primul rând 
pentru supraviețuirea vânătului, dar și 
pentru păstrarea locurilor de trecere și 
a obiceiurilor de peste vară. 

Premisele unei pânde reușite sunt 
îndeplinite, mai trebuie o luminozitate 
buna a cerului, o seară cu vânt domol, 
haine groase, răbdare, un tir iscusit și... 
un dram de noroc bun, ca turma sau 
vierul singuratic să îţi apară în cătarea 
puștii. Oricum ar fi, stăruirea în astfel 
de locuri, în ceasul de tihnă, reprezintă 
o binecuvântare, indiferent dacă, la 
final, vei pune sau nu câteva spice surii 
la pălărie. Farmecul vânătorii constă 
tocmai în ineditul și unicitatea fiecărei 
clipe, petrecute chiar și în același loc. 
Totul se schimbă, locul vorbește, iar tu 
trebuie să-l asculţi, căci el îţi spune 
totul. Poţi citi povestea trecerii sălbăti- 
ciunilor în urmele lăsate pe vegetaţie și 
pământ, poţi asculta din șoaptele vân- 
tului și vuietul apei vești despre clipele 
ce vor veni. Zborul unei păsări, fuga 
speriată a unei căprioare, țipătul deran- 
jat al fazanului, toate pot da de știre de 
prezența negricioșilor cu colți albi. Tre- 
buie doar să stai liniștit și să asculți ce- 
ți şoptește Natura. 

O zi liniștită de toamnă târzie. Soa- 
rele arunca o lumină metalică peste 
câmpuri. Din înaltul observatorului pu- 
teai vedea linia înnegrită a canalului 
năpădit de tufele de spini. Din loc în 
loc, spinii cedau în favoarea stufului și 
ochiurilor de apă ce licăreau ghiduș. Ce 
bine ar fi, mă gândeam eu... dacă ar 
veni aşa, încet-încet, pe canal şi s-ar opri 
în scăldătoare. A trecut mult, puţin, nu 

VADIM NESTEROV 


ALEXANDRU ALACI 


încă un arcaș al Dianei, domnul doctor 
medic veterinar Vadim Nesterou, ne-a părăsit 
pentru totdeauna în seara zilei de 17 decembrie 
2015, lăsând profund îndurerată familia lui 
Vlad Nesterov, cât și nenumăraţii prieteni și cu- 
noscuţii din toată ţara și de peste graniţe. 

Născut pe data de 27 iunie 1931, în Comuna 
Balotina din judeţul Bălți de pe malul Prutului, 
familia s-a refugiat în 1944 în Comuna Stâlpeni 
din Muscel, unde a continuat studiile liceale la 
Câmpulung-Muscel și a absolvit Facultatea de 
Medicină Veterinară în 1956 la Arad. S-a anga- 
jat în același an la Laboratorul de Cinegetică din cadrul In- 
stitutului de Cercetări și Amenajări Silvice (ICAS), unde a 
activat până la pensionare, aducându-și aportul în dezuol- 
tarea fondului cinegetic al țării, prin numeroasele populări 
și colonizări ale fondurilor cinegetice cu cerbi carpatini, lo- 
pătari, căpriori, capre negre, mufloni, capre ibex, castori, 
marmote, fazani, potârnichi, cărora, după caz, le-a prescris 
tratamente și a imaginat administrările corespunzătoare, 
atunci când a fost cazul. 

În decursul vieții a fost un fervent colaborator al publi- 


caţiilor cu subiect cinegetic și halieutic „Vânăto- 
rul și Pescarul Român”, revista bănăţenilor 
„Diana”, cât și al revistei „Vânătorul și Pescarul 
Moldovei”, cărora le păstra cele mai sincere sen- 
timente de prețuire. A mai colaborat la „Revista 
Pădurilor”, „Pădurea și viața”, „Magazin isto- 
ric”și „România liberă”. 

Obține Doctoratul în Științe Veterinare în 
1974, publicând numeroase tratate de speciali- 
tate precum: „Bolile animalelor sălbatice”, „Bo- 
lile animalelor de blană din fermele de creștere”, 
„Bolile păsărilor din voliere și colivii”, „Mono- 
grafia iepurelui”, „Pajiști și fânețe forestiere”, „Tăbăcirea 
pieilor vânatului”. colaborat la „Revista Pădurilor”, „Pă- 
durea și viața”, „Magazin istoric”, „România liberă”. 

În semn de prețuire, în onoarea sa a fost instituit, în Re- 
publica Moldova, Premiul Vadim Nesterov. 

În tot timpul existenţei a fost un OM ales, un exemplu 
de modestie și altruism, nepretinzând nimic pentru El, dă- 
ruint celor din jur totul. 

Cei ce l-au cunoscut, îi vor păstra o pioasă amintire. 

Dumnezeu să-l aibă în paza sa! NPR 


pot spune dar, deodată, am auzit fre- 
cătură în spini. Tufele tremurau la tre- 
cerea vierului. Inima îmi opri a mai 
bate. Eram numai urechi. Mistreţul nu 
se grăbea, străbătea încet canalul, 
oprind în dreptul tufelor mai mari pen- 
tru a se scărpina de ele. Trecu în stuf, 
mergând cu grijă. Un pas, urmat de 
lungi momente de așteptare. 

Gata, mi-am spus. Iese la scăldat. 
Deoadată am simţit cum vântul își 
schimbă direcția. Vierul se opri, adul- 
mecă pala de vânt și veştile aduse îl de- 
terminară să facă cale întoarsă, pufnind 
nervos. Vântul viclean m-a dat în vi- 
leag! Dar așteptarea a fost minunată. 

O altă zi, în care trupa mică, de 
doar trei vânători, a luat puștile, hâr- 
tiile și drumul Giulvăzului. leșiseră la o 
pândă. Vroiau să se așeze fiecare în 
câte un observator și să aştepte îmbră- 
țişarea nopţii. Nu se grăbeau. Drumul 
îi ducea pe lângă un canal ce despărțea 
un loc unde fusese cultură de porumb 
și altul, în care acum era deja răsărită 
timid rapiţa. Una din carabine odihnea 
între scaune, așteptând rece și calmă 
îndemnul vânătorului. La un moment 
dat, din tufe, fără nici o ezitare, apă- 
rură câţiva godaci rotunjei. Miraţi și ei, 
surprinși și vânătorii. Mistreţii făcură 
drum întors și, după ce alergară câțiva 
metri pe lângă canal, coborâră, urmând 
drumul canalului. Era clar pentru cel ce 


le știe cărările pe unde o vor lua, așa că 
vânătorul întoarse, încercând a le ieși 
în întâmpinare. În astfel de urmăriri, 
prezenţa unei pături de zăpadă este un 
avantaj demn a fi amintit. Manevra se 
dovedi una reușită, și unul din godacii 
rotunjei sfârși în pântecul flamând al 
cuptoriţei, stropit cu vin şi onorat cu 
povești vânătorești. 

Iar afară, iar iarnă, ger și frig și, pe 
deasupra, și nori. Cu toate astea, am 
spus că merită încercată o pândă 
scurtă, cât să nu-ţi intre umezeala în 
oase. Ce să vezi, nimic. Vizibilitate 
poate 50 de metri. Linişte apăsătoare şi 
umezeală. Un foșnet timid și, fix în 


dreptul observatorului, apare o namilă 
neagră. Părea că pe coama ei se sprijină 
cerul! Era incredibil de clar unde tre- 
buie să ochești. Un foc și cerul căzu pe 
pământ. Liniște. Pe pământul negru 
odihnea sălbăticiunea. Cine ar fi crezut 
că, într-o astfel de zi, va putea avea iz- 
bândă la o pândă la mistreţ. 

Dragă cititorule, o pot ţine tot așa, 
povestind despre întâlnirile noastre cu 
cele necuvântătoare. Dar nu voi a te 
plictisi și, totodată, să păstrez din ele și 
pentru alte istorisiri. Pânda la mistreț 
este plină de neprevăzut, iar întâlnirile 
cu aceste animale mă fac să le respect 
cu fiecare nouă vânătoare. NPR 

Carabine 


Maral - noua carabină 
cu repetiţie 


MATEI TĂLPEANU 


Văzută din partea stângă, carabina Maral seamănă leit cu 
semiautomata Browning BAR Zenith. Privind-o însă din 
dreapta, vedem mânerul lung de 10 cm al închizătorului 
(Fig. 1), ce trebuie tras direct înapoi, după fiecare foc, 


pentru a ejecta tubul gol. 


outatea armei, originală și 
Nee printre carabinele cu re- 

petiție, este faptul că închiză- 
torul revine fulgerător, singur, în 
poziția inițială, antrenând în drumul 
său un cartuș nou din magazie pînă la 
detunător, în care se fixează cu cele 7 
nuturi, tipice și la închizătoarele se- 
miautomatelor BAR Zenith. 

Asta îl determină pe Norbert Klups 
să numească noua carabină „o jumătate 
de semiautomată”, ca titlu la articolul 
său din Deutsche Jagd Zeitung nr. 
1/2014. Timpul preţios, câștigat prin 
lipsa nevoii de împingere a închizăto- 
rului, ne permite — la vânătorile cu 
goană — să urmărim cu privirea reac- 
tiile vânatului după foc, în timp ce 
mutăm degetul pe cursorul de armare 
manuală de pe gâtul patului (Fig. 2), 
apoi pe trăgaci. El descrie în patru pa- 
gini o armă de cal.308 Win., cu pat din 
lemn de nuc - trei calități — cu muchia 
superioară ușor curbată, „spinare de 
porc”, şi cu obrăzar bavarez. Talpa In- 
flex II, elastică, alunecă ușor și poate fi 
groasă de 12 - 20 - 25 mm. Patul pos- 
terior este fixat cu un șurub în spatele 

mânerului pistolet, detașându-se fără 
efort. La fel cutia trăgaciului, ce cu- 
prinde deasupra ei sistemul de dare a 
focului, este prinsă în două şuruburi de 
baza țevii (Fig. 3). Ţeava, de 56 cm, cu 
caneluri (fluted) ce-i grăbesc răcirea 
după focuri și o ușurează, are o șină ti- 
pică pentru goană, mai înaltă spre mij- 
locul ţevii, cu o dungă albă centrală în 
lung, iar cătarea, din fibră optică roșie, 
poate fi înălțată ori deplasată lateral. 
Greutatea armei, fără lunetă, este de 
3,1 kg. Luneta joasă folosită a fost Leica 
Eri 3-12x50. Trăgaciul direct ceda la o 
presiune de 1.400 g, precizia fiind ex- 
celentă cu gloanţe SST Hornady, trase 
în serii de câte 5 la 100 m, dispersia cea 
mai bună fiind de 22 mm. Explicaţia 
dată de Klups revenirii închizătorului, 
în multe cuvinte, dar cu o imagine 
puţin convingătoare, ne-a determinat 
să apelăm la încă o sursă de informaţii, 
mai clară. 

În revista italiană Armi e Tiro nr. 
6/2013, Massimo Vallini prezintă arma 
în şase pagini, cu numeroase imagini 
lămuritoare. Firma Browning, mai 
exact tehnicianul Claude Dodrimont, 


este inspirat de existența unui arc la- 
melar cu destindere constantă, fabricat 
pentru centurile de siguranţă la auto- 
mobile de firma germană Kern-Liebers, 
care îi garantează funcționarea pentru 
500 mii de cicluri. Un asemenea arc, 
din oţel inox, care asigură reîncărcarea 
armei, brevetată ca Quick Reloading 
System, vedem în Fig. 4: sus este con- 
tractat ca 2 mosoare, scoase din cutia 
aflată sub ţeava armei, jos se află puse 
în cutia lor. În Fig. 5, văzută pe sub 
țeavă, închizătorul este deschis și lama 
arcului este întinsă, în Fig. 6 închizăto- 
rul a revenit și s-a fixat în ţeavă, iar 
arcul stă în cutie. Vallini a avut la dis- 
poziţie o carabină de calibrul .30-06 
Spr. cu care a şi vânat cerbi în Spania. 
În Italia vânează mistreţii cu o semiau- 
tomată Browning BAR Zenith. 

Ambii autori apreciază pozitiv noua 
armă. Klups consideră bun raportul 
preţ/calitate, luând ca repere carabi- 
nele Merkel Helix şi Blaser R8. Crede 
însă că este cam complicată curățarea 
ei în unele locuri unde se poate stre- 
cura murdărie pe teren, de exemplu 
între baza mânerului deschis și maga- 
zie. Vallini este încântat de evoluţia in- 
teresantă sub aspect tehnic introdusă 
de firma Browning în domeniul carabi- 
nelor cu repetiţie, dar nu știe cât îi va 
tenta pe vânătorii din ţările unde cara- 
binele semiautomate cu mai mult de 4 
gloanţe standard, câte are Maral, sunt 
permise. În cele unde sunt interzise, va 
fi însă tentantă. NPR 


Chinologie 


Copoiada 


VLADIMIR TALPEȘ 


rimele trei locuri, cu punctaje 
P foarte apropiate, au fost atribuite 

copoilor Mura, Alpin — proprie- 
tar Nicolae Ciocan, membru al AJVPS 
Hunedoara și Amur — proprietar Adrian 
Cuzmin, membru al AJVPS Arad. 

Unul din scopurile principale ale 
acestui concurs este identificarea celor 
mai buni reproducători, în primul rând 
ai rasei de copoi ardelenesc, atât din 
punct de vedere fenotipic cât și al apti- 
tudinilor de lucru, care să contribuie, 
prin selecţie continuă, la menţinerea 
calităţilor de mare hărțuitor și la creg- 
terea numărului de exemplare tipice 
rasei și folosite la vânătoare. 

În condiţiile în care proprietarii de 
copoi recurg la metisări, nu numai cu 
alte rase de copoi, acest deziderat nu 
poate fi atins decât printr-o atentă selec- 
ţie în cadrul unui club de rasă, care să 
asigure, printre altele, atât o informare 
eficientă a membrilor săi privind perfor- 
manțele exemplarelor de reproducție, 
posibilități de procurare a puilor, cât şi 
organizarea în teritoriu a examinărilor 
periodice, care să dea posibilitatea obți- 
nerii pedigree-ului de conformitate. 

Printre defectele cele mai des întâl- 
nite la examinarea fenotipică, rezultate 
în urma metisărilor, menționăm: cra- 
niul mare, globulos, bot scurt, ascuţit, 
urechi excesiv de lungi, rotunjite, ochi 
de culoare deschisă, talie mare ieșită 
din standard, coada răsucită, roba cu 
semne de foc difuze sau decolorate, păr 
excesiv de lung, uneori ondulat pe re- 
giunea dorsală și pe coadă etc. 

Un lucru care ne face să sperăm în 
viitorul acestei rase este efectivul rela- 
tiv mare, precum și exclusivitatea pe 
care o are la vânătorile organizate în 
fondurile din zona de munte și deal. 

Faptul că puţini câini au fost buni 
la proba de lucru nu este un motiv de a 
dezarma (să nu uităm ca este o rasă 
care se declară uneori tardiv, chiar și 
după 5 ani). Avem multe animale ti- 
nere, care pot fi bune la competiţiile ur- 
mătoare. NPR 

N. ŞELARU 


Ociurdă dintr-un foc 


Era o zi plăcută, de iarnă blândă, cu zăpadă Pro ee i moină. Zăpada căzuse de pe 


arbori și arbuști, dar rămăsese în strat continuu, 


e un 


at de palmă, deasupra litierei. 


Pe zăpada moale erau imprimate, cu claritate, toate urmele trecerii animalelor 
sălbatice. Fiindcă la acea dată de început de ianuarie și la cea oră de după prânz, 
oamenii nu prea aveau ce căuta în pădure. In afară de noi, doi vânători solicitaţi de 
paznic să improvizăm un observator, între doi stejari bătrâni, Ton cadavrul unei 


scroafe venită de aiurea, cu un șfac de gât și cu parul de care era 


egat acesta, smuls 


din pământ în zbaterea ei disperată pentru viaţă. Venise tocmai lângă cantonul 


paznicului, 


pentru a muri sugrumată de șfacul necruţător, 


parcă pentru a-i arăta 


paznicului că nu-și face cum trebuie munca de păzitor al vânatului. 


ocmai începusem treaba, în 
Tir cadavrului început 
de șacali, când am auzit un 
prim foc de armă, urmat aproape ime- 
diat de un altul, din pădurea vecină. 
ÎI caut din ochi pe paznic, care nu 
părea a fi în apele lui, şi îl întreb: 
— Ştii cumva cine mai este în teren? 
— Sigur că da, este primarul, care 
are o autorizaţie de ciută. L-am lăsat 
cu pădurarul locului, să și-o caute „la 
picior”, iar eu m-am grăbit să vin aici, 
la treabă. Oricum va trece pe la noi 
pentru a ne spune și arăta ce-a împuş- 
cat. 
Ne-am liniștit şi am continuat 
munca. După încă vreo 15-20 minute, 

un alt foc de armă din aceeași direc- 
ție. Deja mi se părea prea mult pentru 
un trăgător foarte bun, cum era con- 
siderat primarul. Paznicul ne-a liniștit 
din nou, spunându-ne că primarul 
mai are şi o autorizaţie de godac „la 
pândă”. Probabil că i-or fi ieșit şi por- 
cii în cale. Dacă și-a împușcat și ciuta 
şi godacul a scăpat de el și s-o linişti 
pădurea, pentru vânătoarea de mis- 
treţi ce urma după două zile. 

— Bine, bine, dar nu este chiar în or- 
dine să-l laşi singur şi să cotrobăie 
toată pădurea în care urmează să or- 
ganizăm vânătoarea. 

— Nu este chiar singur. Este însoţit 
de un flăcăiandru pe post de şofer, de 


gonaș, și, la nevoie, de ajutor pentru 
urcat vânatul în maşină. Iar pădurarul 
stă cu ochii pe el. 

Un înţeles aveau spusele noastre și 
un altul ale paznicului. 

N-a mai durat nici o jumătate de 
oră și, pe când admiram „capodopera” 
improvizată, a sosit și primarul. Părea 
satisfăcut că recuperase „piesa” rănită 
din primele două focuri, cu cel de-a 
treilea. Cu gândul la viscerele ciutei, 
nadă de excepţie pentru șacali, îl pro- 
voc cu o întrebare: 

— Nu vreţi să eviscereze paznicul 
ciuta? Viscerele ne-ar fi de folos pentru 
nădirea șacalilor. 

— Știu, dar mă grăbesc şi, în plus, 


nu vreau să-mi murdăresc de sânge 
portbagajul maşinii. Mă duc acasă 
unde am toate condiţiile de lucru curat. 

Când să plece, l-am mai întrebat 
dacă nu închide autorizația consu- 
mată, pe care paznicul ar trebui să o 
şi semneze. 

— Deja am închis-o şi i-am pus şi 
crotaliu de ureche. Nu risc eu să ies la 
drumul mare fără să fiu în ordine. 

— Foarte bine, dar când a completat 
paznicul consumarea autorizaţiei? 

— De dimineaţă, de cum am intrat 
în teren. 

Răspunsul m-a lăsat fără replică, 
iar clarviziunea paznicului m-a pus pe 
gânduri. Mă uitam la el, om simplu de 
la țară, ce intuiţie putea să aibă. Să 
ştie el de dimineaţă că primarul va 
împuşca musai „piesa” și să-i comple- 
teze dinainte autorizaţia cu rezultatul 
pozitiv al vânătorii. 

Fiindcă povestea mi se părea mai 
mult decât „cusută cu aţă albă” și fi- 
indcă mai aveam vreo două ore până 
la momentul pândei, mă împinge gân- 
dul necurat s-o iau pe urmele vânăto- 
rului și să descifrez povestea „piesei 
vânate” din trei focuri. Îi spun colegu- 
lui, care mă însoțea, să ia mașina pen- 
tru o tură prin pădure. Prompt îmi 
răspunde: 

— Imediat. Și eu mă gândeam să nu 
ne plictisim stând aici, pe loc, până la 
ora pândei. Încotro? 

— Să controlăm vizuinile de vulpe 
din pădurea vecină, pentru a veni, în 
zilele următoare, cu tekelii și jagdterie- 
rii la combatere. 

Îl invităm pe paznic să ne înso- 
țească și îi arăt cu mâna direcţia din 
care se auziseră cele trei focuri de 
armă. Plecăm, trecem pe la vizuini și 
ajungem în zona cu pricina. O luăm 
pe o linie parcelară înainte, luăm ur- 
mele mașinii primarului și, pe o linie 
secundară, întretăiem o urmă de 
sânge. Oprim mașina și ne luăm după 
urmă. Identificăm amprenta de mis- 
treţ mare, trecut de 100 kg, și două 
urme de om, după aceasta. Găsim 
două paturi de sânge, de unde urmă- 
ritorii au ridicat mistrețul, apoi păr re- 
tezat de glonţ și, la mică distanţă, 
locul în care acesta a căzut mort. De 
acolo, mistrețul fusese târât pe ză- 
padă și încărcat în mașina vânătoru- 
lui. 

Deja pentru toţi trei era clar că 
„piesa” era mistreţ, împușcat „la pi- 
cior”, nicidecum ciută sau godac îm- 
pușcat „la pândă”. Paznicul știa deja 
că este mistreţ, nu ciută, fiindcă tră- 
sese cu ochiul prin geamul portbaga- 
jului mașinii, când noi ceilalți stăteam 
de vorbă la cantonul său. 


Din nou un drăcușor de gând nu ne 
dă pace și luăm urma înapoi, pentru a 
înțelege cum s-a petrecut povestea vâ- 
nătorii. 

Ţinem dâra de sânge, contra urmei 
mistrețului și celor doi urmăritori, când 
observ o bucată din viscere rupte pe jos. 
O ridic şi îi arăt paznicului că este o 
parte din „casa purceilor”. 

— Vezi că acest „godac” împuşcat nu 
a fost nici măcar vier, ci scroafă gestantă? 

— Da, acum îmi pare rău că l-am 
lăsat singur şi nu s-a putut stăpâni la ve- 
derea scroafei. Cu mine, de acum înainte, 
nu se va mai înțelege. 

Dar vocea parcă nu era a lui. Deja 
nu se mai simţea deloc în largul său. 
Continuăm urmărirea și găsim încă o 
urmă de mistreț rănit, de această dată 
de godac, care s-a depărtat de mama sa, 
rănită mai grav, împreună cu încă trei 
godaci sănătoși. Urmăritorii scroafei 
s-au dus vreo 20 de metri și după goda- 
cul rănit ușor, pe care însă l-au abando- 
nat revenind pe urma scroafei. După 
sângele amestecat cu salivă și toate pi- 
cioarele bune, am înţeles că rana goda- 
cului este în zona capului și nu va fi de 
găsit, fiindcă durerea și picioarele bune 
îl vor purta departe de locul respectiv. 

Ne-am reîntors și am continuat, din 
ce în ce mai intrigaţi, observaţiile pe 
urmă inversă. Am găsit încă un loc de 

era clar că «piesa» era 
mistret, împușcat „la 
picior”, 5 nicidecum ciută 
sau godaci împușcat „ la 
pândă”. Paznicul știa deja 
că este mistreţ, nu ciută, 
fiindcă trăsese cu ochiul 
prin geamul portbagajului 
mașinii, când noi ceilalți, 
stăteam de vorbă la 
cantonul său.” 


împușcătură, cu păr scurt, împrăștiat 
pe zăpadă, probabil din zona capului 
godacului. Dar fără fragmente de os. 

— Cu siguranţă că nu are falca 
ruptă şi godacul va supraviețui. Dar nu 
trebuia să tragă două focuri în doi 
porci diferiţi, pe o singură autorizație 
de „godac la pândă”. Așa ceva nu face 
un vânător care se respectă, respectă 
vânatul şi nu riscă un proces-verbal de 
infracțiune. 

— Este foarte posibil ca glonţul, care 
a fost tras la scroafă, să fi ricoşat din 
arbuști şi să fie lovit godacul în zona 
capului ori glonțul să fi trecut prin 
scroafă şi să fi atins godacul respectiv. 
Cine mai poate ști. 

N-am mai mers 20 de metri și am 
găsit locul în care scroafa, arsă de 
glonţ, a sărit în salt disperat, impri- 
mând adânc copitele. Un arbust tăiat 
de glonţ, dinspre vânător spre scroafă, 
şi o bucată de placentă, cu un purcel 
cât un șoarece aruncat de presiunea 
glonţului în afară, ne-a completat po- 
vestea zăpezii. 

Atunci, toți trei am realizat groză- 
via focului de carabină tras prost sau 
în condiţii nesigure, în viscererele 
unei scroafe gestante, care conducea 
o ciurdă mică, formată din patru go- 
daci, rămași lângă ea spre sfârșit de 
sezon de vânătoare. Dar care purta în 
pântece încă o ciurduliță, ceva mai 
numeroasă, de purcei-embrioni, în 
vârstă de cca. două luni. 

Cu un singur foc de carabină, vâ- 
nătorul în cauză reușise „perfor- 
manţa” distrugerii unei întregi ciurde 
de mistreți, formată din scroafa 
mamă, patru godaci, rămași pradă 
ușoară șacalilor, și purceii mai nume- 
roşi, pe care urma să-i nască. 

Am luat purcelul deja răcit, format 
complet, şi l-am pus într-o cutie de 
plastic transparentă, pentru a-l trimite 
vânătorului în cauză, cu gândul că va 
învăţa ceva din întâmplarea povestită. 
Apoi, văzând scârba ce-i cuprinsese pe 
cei doi însoțitori, am renunțat la idee. 
Nu de altceva, dar la vederea fătului 
ucis și cu gândul la carnea scroafei 
gestante împușcate, cu gustul deja 
schimbat din cauza gestaţiei, să nu se 
îmbolnăvească de „greață” și să-l 
avem pe conștiință. 

Aşa că am preferat să-i transmit 
această poveste reconstitutivă, din 
care au de învăţat și alții asemenea 
lui, pentru a reține distrugerea săvâr- 
şită cu un singur foc de carabină pripit 
tras, precum și mâhnirea produsă de 
comportamente similare, mult prea 
multe și prea des întâlnite în zilele 
noastre, spre sfârșit de sezon legal de 
vânătoare la scroafe și purcei. NPR 

Puncte de vedere 


Vânătoare la vulpi, 


trecut şi prezent 


Text și fotografie CONSTANTIN RĂDAN 


O știre, o noutate, un schimb de păreri între vânători, se 
întâmplă uneori să trateze un subiect interesant, cu 
conținut, față de care nu poţi rămâne indiferent, fără a 
avea un punct de vedere. În fapt este vorba de vânarea 
vulpilor „prin ademenire cu chemătoarea”. 


in vremuri uitate, prăfuite de 
trecerea vremurilor, vulpea a 
constituit eroul negativ al fa- 
buliștilor. E drept, aceștia l-au situat în- 
totdeauna la polul opus iepurașului, 
șoricelului, puilor diferitelor păsări și 
altor asemenea necuvântătoare „dră- 
guţe”, aflate fără posibilitate de apărare 
în faţa unui astfel de prădător. Imagi- 
naţia celor mari, care au incitat atenţia 
și reacţia celor mici, faţă de eroul „ne- 
gativ” în lupta cu cel „pozitiv”, a con- 
stituit și încă este de actualitate, o 
metodă sigură de educare, de formare 
la „puiul” de om a unor sentimente, 
atât de necesare, pentru mai târziu. 
Atât în trecut, cât şi în prezent, cre- 
dinţa fiecăruia dintre noi, tot ca un re- 
zultat al educaţiei deprinse încă din 
copilărie, a asemuit necinstea omului 
cu viclenia vulpii. În limbajul vânătoru- 
lui, dar și ca subiect de fabulă, omul cu 
pușca devine eroul pozitiv care vine de 
hac vulpii, în cele mai multe dintre ca- 
zuri, prinsă în fapt. Și iată cum, până 
mai ieri, o astfel de vânătoare, nu în- 
totdeauna la fel de pitorească precum 
în fabulă, devine subiect de satisfacţie 
la „o combatere” și, nu în ultimul rând, 
de plăcute povești pe această temă. 


De la satisfacţie, la insatisfacţie 

Astăzi, atracţia unei vânători la 
vulpi se îndepărtează, pas cu pas, de la 
satisfacția că, pe lângă mișcare, ai ob- 
ținut și o blană de valoare pentru gule- 
rul preferat de soţie. Rămâne doar 
dorința de a îndrepta pușca în direcția 
viețuitoarei, deoarece micile ateliere de 
prelucrare a blănurilor aproape... au 
„murit”. 

Grija zilei de mâine datorată, de 
multe ori, și nesiguranţei locului de 
muncă, a împins multe dintre activități 
şi pasiuni spre hotarele lucrului făcut în 
grabă, și nu întotdeauna de calitate. Şi, 
cum graba strică treaba și în activitatea 
de vânătoare, aflată în directă interde- 
pendență față de cuceririle industriei 
din domeniu, vânătorul este tentat să- 
şi modifice comportamentul. „Graba de 

a nu pierde timpul”, devenită emblemă 
în exprimarea multora, s-a repercutat 
şi asupra actului vânătoresc, în care 
apar noi metode, „viclenii” de a vâna 
cât mai repede și mai mult, folosind 
tehnici mai vechi, tradiționale, sau mai 
noi, moderne, depășind uneori limita 
decenței, a comportamentului echitabil 
şi chiar a legii. 

Metodele moderne, înșelătoare faţă 
de armonia naturii, ca țipătoarea, che- 
mătoarea și alte imitatoare electronice, 
au cucerit rapid teren în preocupările 
unor vânători „grăbiţi”, deveniți brusc 
susținători ai instrumentelor acustice 
cu pricina. 

Ca în orice domeniu, trebuie păstrat 
echilibrul și a rămâne adeptul extrage- 
rii naturale a unor dăunători, cum este 
vulpea, fără vicleșuguri față de un pră- 
dător la fel de viclean, înseamnă a 
greşi, din punct de vedere etic și legal. 

Cuvinte ca uman sau inuman 
devin monede în exprimare și eva- 
luare astăzi, când în tot cursul anului 
e permisă vânătoarea vulpilor și, din 
desconsiderare, leșul vulpii împușcate 
este lăsat pe câmp, pradă altor ani- 
male. Regulile de convieţuire obligă, 
totuși, gospodarul fondului, de a res- 
pecta echilibrul în raportul pradă/pră- 
dător. 


Cu sau fără chemători? 

Desigur, aici apare diferenţa de opi- 
nii, pro și contra. Adepții „grabei” și 
mai puţin a plăcerii trăirilor vânăto- 
rești, sunt pentru folosirea unor astfel 
de procedee moderne de vânătoare. 
Alţii disprețuiesc aparatele electronice, 
susținând că cele clasice, permise legal, 
sunt suficiente pentru imitarea chițăi- 
tului şoarecelui de câmp, al ţipătului 
puiului de iepure etc. 

Nu fac aici o pledoarie pentru inter- 
zicerea folosirii chemătorilor electro- 
nice la vânătoarea de vulpi, fiindcă 
legea le intezice, și nici a chemătorilor 
clasice în exces, fiindcă și folosirea 
celor din urmă poate avea, în timp, ur- 
mări neplăcute. Să nu uităm unele ca- 
lităţi ale vulpii care, prin distrugerea 
rozătoarelor, hrana sa de bază, le face 
un bun sanitar pentru agricultură. 

De aceea susțin acei iubitori de na- 
tură, cunoscători ai obiceiurilor vulpii, 
care, fără chemători de tot felul, dau 
momentului acea stare de poveste, 
aventură, pasiune și efort. Unde este 
acea muncă de căutare a vizuinilor 
cumetrei, apoi a pândei organizate 
după toate regulile de comportament a 
speciei, răzbind prin nămeţii de zăpadă 
până la brâu? Unde este acea mișcare 
dătătoare de sănătate? Chemătoarea 
electronică le elimină pe toate, îl trans- 
formă pe utilizator într-un static vână- 
tor. Cât despre izbânda vânătorească, 
mai rămâne de discutat! 

În încheiere, cu legătură mai mult 
sentimentală faţă de cele spuse mai 
sus, ţin să vă redau câteva rânduri ale 
neasemuitului Ionel Pop, de recunoaș- 
tere a istețimii ieșite din comun a 
cumetrei: 

„Băltăcește vulpea prin apă tare mică, 
dar pe cât poate, se fereşte să-și înmoaie 
bundiţa. Nimeni n-a asistat la manevrele 
iscusite prin care — după cum spune poves- 
tea — vulpea scapă de furnicarul de purici 
care nu lipsește din cojocul ei. Se zice că și- 
reata ia un șomoiag de iarbă uscată și, 
încet-încet, se cufundă în apă până 
nu-i rămâne deasupra decât gura cu mă- 
nunchiul de iarbă. Ce să facă bieţii purici? 
Se trag din faţa apei până se adună toți 
pe mănuchiul uscat. Atunci vicleana vulpe 
le zic «drum bun!» şi, deschizându-și gura, 
lasă corabia cu purici să călătorească pe 
râu, în jos.” (Vulpea şi apa) NPR 


Povestea ger mistreţ 


Text și fotografie MARIANA D. ii de vânător iu 


A 


A 


Acum, la sfârșit de an, soţul meu are puţintel mai mult 


timp liber. Cum prinde o gură de aer, cum zvâc, la 
vânătoare. Că, doar n-o zice: „Hai nevastă la Mall!” Și 


zice: „anul ăsta trebuie să împușc şi eu monstrul!” 


is și făcut! Ia autorizaţia cea de 
toate zilele și, înarmat ca la 
carte, însoţit de paznicul de vâ- 


nătoare, se duce prin haţișuri, în pă- 
dure. 


Prima zi 

Cocoţat într-un foișor facut de un 
alt vânător pasionat, stă la pândă. Și 
stai nene, stai cu ochii aţintiţi pe câmp, 
prin pădure... Porcul, ioc! Mai îmi tri- 
mite câte o fotografie cu peisajul încon- 
jurător, cu comentarii referitoare la cât 
de șmecheri sunt porcii şi ce auz și 
miros fin au... Îngheţat și vlăguit de aş- 
teptare, după ceva ore bune de pândă, 


vine acasă. Dimineaţa, o pleoapă um- 
flată. Cred că de la curentul din foișor. 
Nu se vaită, nu zice nimic! Atât aștep- 
tam, văicăreli, că îl trimiteam direct la 
foișor, să se dreagă. 


A doua zi 

După servici, se înarmează din nou, 
precum Rambo, și o ia din loc. Ce să-i 
zici, că ai nevoie de ajutor, că se apro- 
pie Crăciunul... 

Același film, aceeași așteptare și 
același rezultat. De unde o avea omul 
meu atâta răbdare la așteptat? Că, dacă 
îi dai o treabă ce implică puţină răb- 
dare, imediat dă bir cu fugiţii şi găsește 


o metodă de rezolvare rapidă sau de 
evadare! Of, of, câtă răbdare! Merita 
un premiu pentru această nobilă vir- 
tute! După alte ore de așteptare, revine 
acăsică și mai supărat ca deunăzi. „Azi 
nici măcar nu i-am zărit. Daţi naibii 
sunt porcii aștia!” 

Cu același ochi și mai umflat, se 
apucă de studiat pe net comportamen- 
tul mistreţilor. Ca să fie bine pregătit 
pentru ziua ce urmează. 


A treia zi 

Începe din nou aceeași febră a pre- 
gătirilor. Nici nu apuc să zic ceva, că 
hop, dus a fost. Şi, în timp ce, pe la bu- 
cătărie, făceam o prajitură, „clinc” zgo- 
motul de la mesagerie. Imagini din 
foișor, imagini cu bălării și hăţișuri! Ce 
mai, în așteptarea porcului! Credeam 
că l-a doborât. Îmi văd mai departe de 
treaba mea, pregătirea de Crăciun! Cad 
moartă de oboseală și adorm relativ de- 
vreme. Soţul meu iubitor vine târziu 
acasă, tiptil, încet, să nu mă trezească 
și se culcă... 


Dimineaţa următoare 

EVRICA! L-am doborât, l-am lovit 
direct în inimă! Și îmi arată, pe telefon, 
imaginea monstrului mult așteptat. 
Agăţat de un cârlig, îi trecea cu cca. 70 
cm peste cap. Nişte colți cât toate zi- 
lele... Mistreţul cu colți de argint era 
mic copil pe lângă asta! Ștefan Augus- 
tin Doinaș, poetul, ar fi fost invidios! 

Vedeam bucuria din ochii lui! Pri- 
mea telefoane de laudă de la vânători. 
Vestea se ducea mai repede ca la tele- 
fonul fără fir. Gata, acum e vânător în 
toata regula. Cică, până nu dobori mis- 
treţul, nu ești vânător! Dacă o fi sau nu, 
eu nu știu. Dar știu că, în sfârșit, mis- 
trețul mult așteptat a fost doborât. 

Acum mi-a făcut și baieţii vână- 
tori. Începe secțiunea 2! Și baieţii cu 
trofeul lor. 

Cred că o să mă fac și eu o vânăto- 
riță, poate așa aș întelege mai bine 
febra pregătirilor: câini, puști, cartușe, 
echipamente, fluiere, binoclu, lunete, 
cuțite etc. 

Așa că, dragi vânători, înteleg și eu 
ce înseamnă să vânezi un monstru! 
Trebuie să te pregătești, nu glumă. 
Cu respect pentru toţi vânătorii care 
cred că au trecut prin aceeași stare de 
neliniște, cât și pentru nevestele care 
închid ochii la micile plăceri nevinovate 
ale bărbaţilor. NPR 

ZBROJOVKA BRNO 


Brno Combo 


VILI STANCU 


După cum ne-a obișnuit, în fiecare an, în virtutea 


AWAYA Arme de vânătoare 


spiritului creator și al imaginaţiei, fabricantul ceh nu se 
ezminte. Cu ocazia expoziţiei Outdoor Classic din 2015 


de la Niirnberg, 


rintre noutăţile prezentate de CZ, se 


afla și Brno Combo. Fanii armelor combinate au avut 
marea surpriză de a face cunoștință cu cea mai ușoară și 


prietenoasă armă combinată. 


upă o perioadă dificilă de co- 
D laps economic, cu schimbări, 

restructurări, crize de identi- 
tate și reorganizări, ultima creație 
Zbrojovka Brno redefineşte pur și sim- 
plu conceptul de armă combinată. De 
regulă, fabricanții de arme combinate 
folosesc ca platformă un model de lisă 
cu țevi suprapuse, la care îi schimbă 
una din țevi cu o țeavă ghintuită. Este 
soluția cea mai simplă și economică, 
dar, de cele mai multe ori, rezultatul 
este o armă nejustificat de volumi- 
noasă și grea. În cazul acesta fabrican- 
tul a decis că este necesară o altă 
abordare a problemei, având ca punct 
de pornire necesităţile vânătorului. 

Una din caracteristicile distinctive 
a noului model este bascula reproiec- 
tată, astfel ca să permită celor două 
țevi să fie cât mai apropiate posibil. 
Aceasta reduce greutatea totală, co- 
boară centrul de greutate și, în același 
timp, reculul. Prin coborârea axului 
ţevii ghintuite la nivelul călcâiului pa- 
tului, punctul de aplicaţie al forței de 
recul se situează în interiorul suprafe- 
tei de sprijin, și astfel componenta ver- 
ticală este drastic redusă. 

Trăgaciul ţevii ghintuite este dotat 
cu accelerator, evident aceasta fiind 
țeava principală. Trăgaciul ce deser- 
veşte țeava lisă este mai mic și ampla- 
sat foarte în spate, poate un pic prea 
aproape de garda trăgaciului. Bascula 
per ansamblu este o platformă solidă 
ce o recomandă pentru folosirea de 
încărcături puternice. Prin amplasarea 
joasă a ţevilor, cu axa de basculare 

chiar în dreptul axului țevii ghintuite, 
sunt eliminate suprasolicitările siste- 
mului de înzăvorâre clasic, cu pană 
glisantă, ce intră în canalul transversal 
frezat sub blocul ţevilor. Blocul ţevilor 
este destul de mic ca dimeniuni, dar 
extrem de masiv, are frezate lateral 
cavitățile de articulare pe basculă și 
canalele extractorului comun pentru 
cele două ţevi. Armarea cocoașelor 
este realizată prin intermediul a două 
tije glisante în partea inferioară a bas- 
culei, acționate printr-un sistem origi- 
nal, o prelungire oblică a părţii 
posterioare a ulucului. Datorită aces- 
teia, demontarea și montarea ulucului 
se poate realiza numai prin acţionarea 
pârghiei de basculare care, în acel mo- 
ment, detensionează pârghiile de ar- 
mare și, în același timp, retrage 
percutoarele. Este o procedură ciudată 
dar, cu puţin exercițiu, devine fluidă. 
Acţionarea pârghiei de deschidere ar- 
mează automat și sistemul de sigu- 
ranţă ce blochează trăgacele. 

Bascula fabricată integral din oţel 
inoxidabil, uzinată prin tehnologie 
CNC din materiale de cea mai bună 


calitate, oferă o bază solidă ţevilor, iar 
componentele mai mici sunt realizate 
prin turnare de precizie. Este de re- 
marcat robusteţea componentelor, 
prelucrarea precisă dar, mai ales, so- 
luţiile tehnice care reduc probabilita- 
tea uzurilor premature. 

Ţevile, realizate prin forjare la 
rece, au distanța între axe de numai 
24 mm. Ţeava superioară, lisă, are ca- 
librul 12, cu cameră de 76 mm ce per- 
mite folosirea muniției magnum, cu 
un șoc fix de trei sferturi (17,6 mm) 
ce permite folosirea alicelor din oţel. 
Ţeava inferioară, ghintuită, este dispo- 
nibilă în calibrele .308 Winchester, 
.30-06 Springfield, 9,3x74R și 8x57 
JRS. Și aici găsim un element remar- 
cabil și anume sistemul de reglaj al 
convergenţei ţevilor. Acesta este o 
piesă masivă din oțel lipită de ţeava 
lisă, care tensionează ţeava ghintuită 
cu ajutorul a două șuruburi amplasate 
într-un unghi de 90 de grade. La par- 
tea anterioară, între ţevi, se găsește o 
șină intermediară având în interior o 
pană, cu şurub pe piesa ce unește țe- 
vile la vârf. Faptul că cele două ţevi nu 


sunt sudate conferă o bună stabilitate 
termică, păstrând precizia chiar în 
condiţii de folosire intensă. Pe partea 
superioară a blocului ţevilor găsim fre- 
zată o șină cu lăţimea de 11 mm și 
lungimea de 90 mm pentru montarea 
sistemelor optice de ochire. 

În sfârșit, un alt element original îl 
reprezintă sistemele de ochire fixe. 
Înălțătorul din oţel traforat cu ferestre 
laterale este amplasat pe o rampă înal- 
tă, pentru a compensa profilul coborât 
al ţevilor, la fel ca și cătarea cu fibră 
roșie. De remarcat, că datorită celor 
două ferestre traforate în înălțător, 
acesta nu obturează partea de jos a 
imaginii, oferind o perspectivă mai 
bună asupra țintei și în jurul acesteia. 

Cu o lungime totală de 1.040 mm 
și ţevi de 600 mm, arma are o greutate 
totală cuprinsă între 2,95 și 3,15 kg, 
în funcţie de calibru și de densitatea 
lemnului folosit la fabricarea patului 
și ulucului. Patul ergonomic în stil ba- 
varez, cu crosă pistol bombată ce se 
așează foarte bine în podul palmei, și 
ulucul, sunt fabricate din lemn de nuc 
de calitate, finisat în ulei și striate es- 


5 5 „Sistemul de reglaj al 

convergenţei ţevilor. 
Acesta este o piesă masivă 
din oţel lipită de țeava lisă, 
care tensionează țeava 
ghintuită cu ajutorul a două 
şuruburi amplasate într-un 
unghi de 90 de grade. 

Calibru 12/8x57 JRS (1:9,4) 

(pasul 12/.308 Win. (1:12) 

ghintului) 12/.30-06 Sprg. (1:10) 
12/9,3X74 R (114,2 din 2015) 

Patul: lemn de nuc 

Obrăzar: da 

Mecanism de declanșare: 2 trăgace 

Aparate de ochire: fixe 

Lungime totală: 1.045 mm 

Lungimea t țevii: 600 mm 

Înălţime: 180 mm 

Grosime: 45 mm 

Greutate: 2,95 — 3,15kg 

Ţeava: forjată la rece 

Şoc: %⁄ (17,6) 

Talpa patului: cauciuc 

Suprafața țevilor:brunat 

Siguranță: automată NPR 


tetic și funcțional pe ambele fețe. 

Feţele laterale ale basculei sunt or- 
namentate cu peisaje vânătorești reali- 
zate prin gravură laser, iar pe fața 
ventrală găsim un ornament reprezen- 
tând logoul Zbrojovka Brno și elemente 
decorative cu caracter vânătoresc. 

Păstrând un aspect clasic, arma in- 
clude câteva soluţii tehnice moderne. 
Bascula, extrem de solidă, oferă o 
bază stabilă celor două ţevi chiar și la 
sesiunile de tragere prelungite, iar 
convergenţa reglabilă a ţevilor oferă 
posibilitatea realizării unor grupaje 
foarte bune, în raport cu proiectilul 
unic tras prin ţeava lisă. Și, după cum 
ne-a obișnuit fabricantul ceh, pentru 
fiecare armă, pe lângă manualul de 
utilizare, certificatul de garanţie și un 
CD cu materiale cu caracter publicitar, 
găsim fișa de probă și reglaj al ţevii cu 
glonţ în funcţie de punctual de impact 
al unui proiectil unic tras cu ţeava lisă. 

Purtând moștenirea glorioasă a 
brendului Zbrojovka Brno (deţinut ac- 
tualmente de CZ din Uherski Brod), 
noul model comercializat în România 
de magazinul Huntershop din Oradea, 
este total diferit față de modelele tradi- 
tionale Brno din seria 800. Contrar cu- 
tumelor conform cărora o armă 
combinată este grea, noua creaţie a fa- 
bricantului ceh este ușoară, grațioasă, 
cu un design modern, foarte manevra- 
bilă și sperăm ca timpul să o dove- 
dească la fel de fiabilă precum 
carabinele CZ. NPR 


www.huntershop.ro 

ACTUALITATE 


Despre turbare 


Dr. N. S. 


Turbarea sau rabia este o boală infecțioasă gravă, care se 
transmite de la animal la animal sau de la animal la om, 
având întotdeauna, după declanșare și suferințe 


cumplite, un sfârșit fatal. 


oala a fost cunoscută din anti- 

chitate la câine, fiind conside- 

rată o infecţie a nervilor 
(Democrit), cu posibilitate de transmi- 
tere doar între animale (Aristotel). 
Mult mai târziu, romanii Celsus, Aure- 
lian și Galian au descris turbarea la om 
și au înțeles modul de transmitere a ei, 
prin mușcătură, de la animale la acesta. 
De aici și modul empiric de tratare a ră- 
nilor produse de mușcătura animalelor, 
prin arderea acestor răni cu substanţe 
caustice sau cu fierul roșu, precum și 
menţinerea lor deschisă. 


Generalități 

În sec. XVIII au fost elaborate pri- 
mele reglementări pentru prevenirea și 
combaterea turbării, referitoare în prin- 
cipal la circulaţia câinilor, care au con- 
tribuit la reducerea, într-o mare 
măsură, a numărului de decese dato- 
rare acestei boli. După încă un secol, 
mai exact în anul 1880, Pasteur a reușit 
să izoleze virusul canin și să obțină o 
tulpină modificată a acestuia, care i-a 
permis prepararea primului vaccin an- 
tirabic, dar numai pentru animale. Tot 
Pasteur și tot în Franţa a efectuat, cu 
succes, și prima vaccinare antirabică la 
om, în anul 1885. 

La noi în ţară, tratamentul antirabic 
a fost introdus aproape imediat, în 
1888, de către Victor Babeş, care și-a 
adus propria contribuţie la diagnostica- 
rea de laborator a bolii și la perfecţio- 
narea vaccinării împotriva acesteia, 
fiind primul care a indicat folosirea se- 
rului imun în prevenirea bolii. În pri- 
vința diagnosticării bolii, a descris cu 
claritate modificările ce au loc în di- 
verse organe și în creier și primul care 
a pus în evidenţă micile formaţiuni ro- 
tunde sau ovale din celulele nervoase 
mari ale creierului, numite incluzii ra- 
bice, caracteristice turbării. 


Răspândire 

Aria de răspândire a bolii cuprin- 
dea, până de curând, tot globul, de la 
ecuator până la poli. În prezent, 
această arie s-a redus foarte mult, fiind- 
că s-a reușit să fie eradicată din multe 
zone ale lumii. Totuși, în Europa boala 
se mai întâlnește sporadic, în special la 

vulpe, în Africa şi Orientul Apropiat la 
câine, șacal și lup, în Asia, turbarea 
transmisă de câine este cea mai frec- 
ventă, iar în America de Nord și Sud, și 
liliecii hematofagi și insectivori sunt ve- 
hiculatori direcți, prin mușcătură, și in- 
direcţi, prin aerosoli, ai bolii. 

În România, numărul cazurilor de 
turbare a fost ridicat doar până în 
1950, vectorii principali fiind conside- 
raţi câinele și lupul. Frecvența cazurilor 
de turbare a scăzut însă, datorită mă- 
surilor legislative adoptate (Decretul 
nr. 71/1951), prin care s-a impus: im- 
pozitarea numărului supranumeric de 
câini deţinuţi, reglementarea circulaţiei 
cu aceștia, reducerea numărului de lupi 
şi vaccinarea antirabică obligatorie a 
câinilor. Chiar dacă măsurile precizate 
au condus la scăderea evidentă a cazu- 
rilor de turbare la câine și om, acestea 
au rămas frecvente încă o perioadă de 
timp, la vulpe, bursuc și pisică. De la 
aceste specii sălbatice, boala a conti- 
nuat să se transmită la ierbivorele săl- 
batice și la ovinele și bovinele 
domestice, precum și la om în mod ex- 
cepțional. Răspândirea bolii a involuat 
în timp, fiind restrânsă, în 1989, la 
doar câteva focare rabigene, bine deli- 
mitate pe teritoriul țării. 


Transmitere 

Turbarea este produsă de un virus 
în formă de glonţ de revolver, care tră- 
ieşte în interiorul celulelor nervoase in- 
fectate și nu poate fi observat decât la 
microscopul electronic. Virusul pă- 
trunde în organism prin plăgi deschise, 
în special prin cele produse de muşcă- 
tură, și migrează de-a lungul nervilor 
până în sistemul nervos central, unde 
se multiplică în interiorul celulelor ner- 
voase mari și se răspândește, ulterior, 
în tot organismul animalului infectat. 
Poate fi găsit, la animalele bolnave, în 
creier, salivă, mucoasa oculară și respi- 
ratorie, piele etc. Existenţa virusului 
turbării în saliva animalelor infectate 
are rolul principal în diseminarea bolii. 
Aceasta se găsește deja în salivă cu 12 
zile înainte de exteriorizarea bolii, apoi 
în cantități din ce în ce mai mari, până 
la sfârșitul, întotdeauna letal, al anima- 
lului bolnav. 


De aceea, calea cea mai frecventă 
de infectare cu virusul turbării o repre- 
zintă mușcătura, cu plăgi deschise. 
Gravitatea infecţiei depinde de canti- 
tatea de virus introdusă în plagă, de 
numărul și profunzimea plăgilor, de 
localizarea acestora, de specie etc. 

Infectarea cu virusul turbării se mai 
poate face și prin zgârieturi, produse 
de animale bolnave la care saliva a 
ajuns pe gheare, și prin contactul sali- 
vei infectate cu rănile deschise ale ani- 
malului receptor și atipic, în cazul 
contactului rănilor deschise cu creierul 
animalului bolnav, al consumului de 
carne crudă infectată de către recepto- 
rii cu plăgi în gură, al ajungerii salivei 
contaminate pe alimentele consumate 
de receptori cu plăgi în cavitatea bu- 
cală etc. 

De reţinut însă, în legătură cu 
transmiterea bolii, sensibilitatea viru- 
sului turbării eliminat prin salivă care 
rezistă cel mult 24 de ore în afara or- 
ganismului viu. El este distrus de ra- 
zele ultraviolete ale soarelui și de 
temperatura ridicată (la 60°C rezistă 5 
minute, iar la 70C moare instanta- 
neu). În cadavre și creier, virusul tur- 
bării se poate menține până la 45 de 
zile, dar dezinfectantele curente îl 
omoară în 5-10 minute. 

Mai trebuie reținut, în legătură cu 
transmiterea bolii, și faptul că anima- 
lele carnivore pot fi considerate nu 
doar receptori și vehiculatori ai virusu- 
lui, ci și agenţi eficienţi de asanare a 
lui, prin consumul fără urmări, al ani- 
malelor moarte infectate cu acesta. 

În concluzie, virusul turbării nu 
pică într-un loc „din cer”, ci el se trans- 
mite de-a lungul unui lanţ epidemiolo- 
gic, în majoritatea covârșitoare a 
cazurilor prin mușcătură de la anima- 
lul bolnav la cel sănătos (receptor). 


Exteriorizare 

Teoretic, toate animalele cu sânge 
cald, mamifere și foarte rar păsări, pot 
face turbare. Chiar dacă modul de ma- 
nifestare a bolii diferă de la specie la 
specie, în evoluţia bolii se poate con- 
stata o perioadă de incubație, care du- 
rează în general între 10 și 60 de zile, 
şi o perioadă de exteriorizare a bolii, 
care debutează prin tulburări grave de 
comportament, continuă cu pareze și 
paralizii și se finalizează, fără excepție, 
prin moarte. Schimbările de compor- 
tament încep prin agitaţie şi schimba- 


rea vocii, care devine răgușită. După 1- 
2 zile, animalul devine agresiv și atacă 
vietăţile și chiar obiectele din jur. Ani- 
malele aflate în această fază (prodro- 
mică) exprimă furie sau groază, au 
privirile fixe și inegalităţi pupilare ori 
globii oculari în poziţii anormale. După 
încă 1-3 zile, starea de excitație lasă 
loc la pareze și paralizii progresive 
(faza paralitică), exteriorizate de re- 
gulă prin pareza maxilarului inferior, 
deschiderea gurii, atârnarea limbii și 
scurgerea abundentă de salivă (infec- 
tată). În această fază, animalul nu mai 
poate mânca, bea apă sau mușca. Ur- 
mează paralizia și, după 3-6 zile, 
moartea. 

Revenim cu precizarea că modul 
de exteriorizare a turbării diferă totuși 
de la specie la specie. Astfel: 

e la câine, debutul bolii se carac- 
terizează prin schimbarea caracterului, 
în sensul că din docil, înainte de boală, 
devine agresiv, iar cel agresiv devine 
afectuos și blând; după 1-3 zile cu 
febră, câinele devine agresiv și atacă 
tot ce întâlnește, își pierde simţul de 
orientare, părăseşte incinta sa și vaga- 
bondează; apoi mersul îi devine nesi- 
gur, ochii i se injectează, privirea îi 
devine tulbure și încep parezele și pa- 
raliziile, prin paralizia maxilarului in- 
ferior; la câine, spre deosebire de om, 
nu apare hidrofobia; de reţinut că, de 
regulă, câinele turbat își recunoaște 
stăpânul și nu îl mușcă; 

e la pisică, turbarea se manifestă 
altfel; pisica bolnavă se retrage în lo- 
curi liniștite, la întuneric, dar în mo- 
mentul în care este deranjată devine 
agresivă și atacă cu furie orice per- 
soană întâlnită, pe care o mușcă și o 
zgârie, producându-i răni multiple; 

e la erbivore, turbarea se mani- 
festă prin fenomene de furie, urmate, 
în faza finală, de paralizii; 

e la lup, ca la orice alt animal săl- 
batic, se poate constata o lipsă evidentă 
de orientare, dispariţia instinctului de 
conservare și agresivitate; pătrunde în 
localități, fără teamă de om, și mușcă 
tot ce întâlnește în cale, oameni și ani- 
male; mușcăturile sale sunt extrem de 
grave, multiple și frecvent localizate în 
zona capului, ceea ce face ca tratamen- 
tul antirabic să fie mai puţin eficient în 
astfel de cazuri; 

e la vulpe, tubarea prezintă unele 
particularităţi; vulpea turbată pă- 
trunde în localităţi, fără teamă de oa- 
meni și câini, și mușcă, fără a evidenția 
agresivitate, atât omul cât și animalele; 
pătrunde în grajduri și rămâne pe 
lângă animalele domestice, se lasă 
prinsă și mângâiată de copii, se joacă 
cu câinii care nu o atacă, dar, în mod 


imprevizibil, îi mușcă fără motiv; 

e la urs, turbarea se exteriorizează 
printr-o formă de agitație aparte, ani- 
malul răscolind furios solul şi vegetația 
din jur; are mișcări dezordonate și ros- 
togoliri laterale caracteristice; îşi 
pierde prudenţa față de om și-l poate 
ataca năprasnic când îl vede; la fel se 
comportă și la vederea altor animale; 

e la om, turbarea se constată foarte 
rar, fiindcă omul pare a fi mai rezistent 
la infecţie; nu toți oamenii infectați cu 
virusul turbării fac boala; spre sfârșitul 
perioadei de incubație, care durează la 
om de la două săptămâni până la câ- 
teva luni sau chiar un an, bolnavii 
devin neliniștiţi, au somnul agitat, 
acuză dureri la locul mușcăturii, își 
pierd pofta de mâncare și devin febrili; 
uneori devin excesiv de melancolici; la 
locul mușcăturii, cicatricea se înroșește, 
iar bolnavul simte furnicături, căldură, 
arsuri şi/sau dureri ce iradiază; după 
câteva zile, boala se manifestă printr-o 
acuitate evidentă a simţurilor, tulburări 
de respiraţie și, caracteristic, hidrofo- 
bie; bolnavul se simte mai bine la întu- 
neric și în liniște absolută; ochii îi devin 
lucitori, injectaţi și pupilele dilatate; 
bolnavul face spasme faringiene dure- 
roase la simpla vedere a apei și începe 
să aibă tulburări vizuale și auditive, 
care-i generează halucinaţii; prezintă 
crize respiratorii la cel mai mic curent 
de aer; bolnavul vorbește mult și re- 
pede, cu voce schimbată; în timp apar 
şi crize de furie, precum și tendința de 
a fugi de acasă și de a lovi persoanele 
din jur; salivaţia îi devine tot mai bo- 
gată și temperatura corpului crește în 
continuare; între crize este perfect con- 
știent și terorizat de iminența morții; 
bolnavul poate să moară în timpul unei 
crize sau boala să evolueze treptat, spre 
pareze, paralizii, comă și moarte. 

De reţinut că nu toate cazurile de 
turbare succint prezentate, au formele 
tipice de exteriorizare descrise. 


Modificări anatomo-patologice 

Cadavrele animalelor moarte de 
turbare au blana murdară, îmbâcsită 
cu resturi vegetale și pământ, și părul 
încâlcit, lipsit de luciu. În cavitatea bu- 
cală, de obicei deschisă, pot fi văzute 
leziuni diverse, ca de altfel și pe bot și 
frunte. Trufa nasului este uscată și 
foarte aspră. 

La disecţie se observă, în primul 
rând, culoarea foarte închisă a cărnii și 
organele interne puternic congestio- 
nate. Sângele este slab coagulat și de 
culoare negricioasă, iar în stomacul 
animalelor moarte de turbare sunt gă- 
site frecvent corpuri străine (cârpe, bu- 
căţi de lemn, pietre etc.). 


Diagnosticarea bolii 

Turbarea, fiind o boală extrem de 
periculoasă, trebuie suspicionată ori- 
când sunt constatate schimbări com- 
portamentale și modificări anatomo- 
patologice ale animalelor, precum cele 
descrise mai sus. 

Confirmarea bolii se face însă prin 
analize de laborator, pe creierul și 
glandele salivare ale animalelor suspi- 
cionate de boală. 

În laboratoare, diagnosticarea bolii 
se poate prin trei metode: 


Constatarea existenţei corpus- 


culilor Babeș-Negri într-o anu- 
mită porțiune din creierul animalului 
bolnav (Cornul lui Amon). Metoda du- 
rează două zile, servește la confirma- 
rea bolii, dar nu o exclude. 


Inocularea la animale de labo- 


rator, de obicei șoareci, a unei 
suspensii de creier provenit de la ani- 
malele suspicionate de turbare. Inocu- 
larea intracerebrală scurtează timpul 
de incubaţii până la șase zile. Este me- 
toda de diagnosticare cea mai sigură, 
dar rezultatul definitiv se poate con- 
firma prea târziu, doar după instalarea 
stării paralitice sau moartea animalu- 
lui de laborator. 


si Metoda  imunofluorescenţei, 
care asigură cel mai rapid diag- 
nostic, în cca. două ore de la primirea 
probei. Metoda necesită însă aparatură 
pretențioasă și material de analiză 
foarte bine conservat. 

În majoritatea cazurilor de suspi- 
cionare a turbării sunt folosite, pentru 
mai multă siguranţă, cele trei metode 
combinate. De aceea se susține că pen- 
tru diagnosticarea certă a turbării sunt 
necesare câteva zile. 

În funcţie de rezultatul diagnostică- 
rii se iau, de urgenţă dacă este cazul, 
toate măsurile preventive și curative 
stabilite ca obligatorii. Aceasta nu în- 
seamnă că anterior, din motive de efi- 
ciență, nu trebuie începute tratamentele 
oamenilor mușcaţi de animale suspicio- 
nate de turbare. Doar că tratamentele 
se întrerup în cazul rezultatului negativ 
de laborator. Boala este prea cumplită 
pentru a se pierde timp preţios în sal- 
varea vieții oamenilor. NPR 


Nesterov, V. şi col.— Bolile animalelor 
de blană, Edit. Ceres, București, 1981; 
Nesterov, V. — Bolile vânatului, Edit. 
Ceres, București, 1984; 

Toacsen, E. — Prevenirea rabiei umane, 
Edit. Medicală, Bucureşti, 1981. 

Hilti Câinele de vânătoare 


Zgarda electronică 


Tehnologie și progres în slujba vânătorilor 


ALECSANDRU CODRIN 


Cu aproape un an în urmă, scriam despre zgărzile electronice pentru câinii de 
vânătoare, insistând asupra modelelor cu semnale sonore, aparent mai agreate și 
considerate mai prietenoase pentru partenerii noștri patrupezi. Comparativ cu primele, 
cele cu impulsuri electrostatice, considerate mai dure și mai agresive în privința 
modului de transmitere a „mesajului” nostru către câinele de vânătare, au fost mai 
totdeauna privite cu o oarecare rezervă care, pentru o perioadă de timp, a fost într- 
adevăr motivată. Timpul însă a trecut, tehnologia a avansat, iar lucrurile s-au schimbat 
considerabil, pozitiv, și la acest capitol. 


rivind la timpul prezent, zgăr- 
P zile electronice au devenit, 
cred că putem spune, adevă- 
rate „lese fără fir”, un fel de remote 
control — comandă de la distanță, cu 
care vânătorii pot controla și corecta 
acţiunile câinilor de vânătoare pe 
teren. Progresul și-a spus și în acest 
domeniu cuvântul! 
Cunoscute inițial drept „zgărzi cu 
şoc electric”, cu un singur buton por- 

nit/oprit, şi concepute la acea vreme 
pentru a transmite un „semnal” evi- 
dent neplăcut pentru câine, aceste 
zgărzi au evoluat, devenind mijloace 
eficiente pentru antrenament, cu po- 
sibilități multiple de transmitere a 
„mesajului”, fără a produce un dis- 
comfort agresiv câinilor, ci mai de- 
grabă de a le atrage atenţia, pentru a 
corecta efectuarea greșită a unei co- 
menzi dinainte învăţate. Este foarte 


AMN i decad 


clar că zgărzile electronice nu trebuie 
folosite pentru a învăța un câine o 
anumită comandă, ci pentru a relua și 
efectua corect o comandă deja învă- 
tată și repetată anterior, dar pe care, 
la un moment dat, partenerul nostru 
patruped pare să o ignore. 

Noile modele dispun de o gamă 
extrem de largă de nivele de stimu- 
lare, unele ajungând până la 99 de ni- 
vele!, permițând alegerea și folosirea 
valorilor adecvate de stimulare, în 
funcție de sensibilitatea individuală a 
fiecărui câine în parte. Alături de sti- 
mularea electrostatică, sunt disponi- 
bile diferite nivele de vibraţie sau 
acustice, stăpânul având posibilitatea 
de a alege felul și intensitatea „mesa- 
jului” cu care corectează activitatea 
partenerului său patruped. Ideea prin- 
cipală este, așa cum am spus deja, de 
a atrage atenţia și a corecta ceva deja 
învăţat şi nu de a pedepsi printr-un 
nivel exagerat de discomfort. 

Alături de funcţia de stimulare, 
noile e-collars — zgărzile electronice, 
au fost dotate și cu alte sisteme ce per- 
mit urmărirea și localizarea prin GPS, 
unele până la distanţe de circa 16 km, 
în funcţie de configuraţia terenului, 
aplicaţii de poziţionare pe hărţi elec- 
tronice sau posibilitatea de urmărire 
simultană a mai multor câini, ridicând 
activitatea de antrenament și urmărire 
a câinilor de vânătoare în teren la un 
nou nivel. Tehnologia și progresul ni 
le-au pus la dispoziţie, important este 
ca noi să le folosim corect și cu respon- 
sabilitate! NPR 


Plante tămăduitoare 


Cerenţelul 


DOCTOR PLANT 


Cerenţelul (Geum urbanum) este o plantă erbacee, ) 
perenă, din familia Rosaceae, răspândită în toata Europa. 
Preferă luminișurile umede de la adapostul umbros al 
pădurii, dar și marginile drumurilor, imprejurimile 
caselor sau pur și simplu locurile virane. 


erențelul poate crește până la 
C: centimetri înălțime, are 

o tulpină cu peri aspri, iar 
frunzele sunt zimțate pe margini, cele 
bazale în formă de rozetă iar cele de 
pe tulpină sunt mai mari și trifoliate. 
Florile sunt colorate galben-auriu, so- 
litare, aşezate în vârful tulpinilor sau 


la subțioara frunzelor. Înflorește înce- 
pând cu luna mai, iar florile sunt pre- 
zente până în septembrie. Rădăcina 
este puternică și are un miros care 
aminteşte de cuișoarele folosite pen- 
tru condimentarea mâncărurilor, fap- 
tul fiind datorat prezenţei unei 
substanţe volatile — eugenolul. 


FLORA 


Apreciat încă din vechime pentru 
proprietăţile sale puternic astrigente, 
calmante și antiseptice, cerenţelul este 
cunoscut și sub denumirile populare de 
bărbuşoară, buruiană de cucui, cerculeț, 
cuișoriță, ridichioară sau verenţel. 

În folclor este creditat cu puterea de 
a alunga spiritele rele și pentru a pro- 
teja împotriva câinilor turbaţi și şerpilor 
veninoși. De asemenea, a fost asociat cu 
creștinismul, deoarece frunzele sale au 
crescut în câte trei și petalele în cinci 
(amintind aici de, Sfânta Treime și cinci 
răni sfinte). 

În Evul Mediu, când cuișoarele erau 
foarte scumpe și greu de găsit, fiind 
aduse din India, rădăcina de cerenţel 
era un înlocuitor recunoscut al acestora. 

Terapeutic sunt folosite în special 
rădăcinile/rizomii, care conțin eugenol, 
concentrația fiind mai mare primăvara 
și toamna. Astfel, rădăcinile se recol- 
tează în martie-aprilie, iar rizomii în 
septembrie. Părțile recoltate se usucă în 
strat subţire, în locuri bine aerisite și se 
păstrează apoi în săculeți din pânză sau 
hârtie, feriți de umezeală. Rădăcinile și 
rizomii conţin o serie de taninuri, ule- 
iuri esenţiale și eugenol, substanţe 
amare, rezine, amidon, zaharuri și să- 
ruri minerale. Indicaţiile terapeutice ale 
cerenţelului sunt legate de proprietăţile 
sale antibacteriene, calmante, hemosta- 
tice- astringente și tonice în general. În 
dozaje mari însă, poate crea greață și 
stări de rău. 

Din frunzele și florile de cerenţel se 
poate prepara ceai/infuzie, iar din ră- 
dăcini și rizomi se poate prepara decoct 
și tinctură sau se poate folosi praful ob- 
ținut din măcinarea simplă a acestora. 

Informaţiile prezentate au caracter 
pur orientativ și nu trebuie folosite în 
scopul diagnosticării sau tratării proble- 
melor de sănătate sau pentru înlocuirea 
medicamentelor prescrise de personalul 
medical autorizat. Înainte de a utiliza 
plantele medicinale, sub orice formă, 
este recomandată vizita la medic, iar 
administrarea preparatelor din cerențel 
să se facă numai la recomandarea aces- 
tuia. Opinia medicului specialist este 
neapărat necesară şi se impune ca o 
măsură de prevedere și siguranță. NPR 

Gânduri de sezon 


A treia săltare a cocoșului 


Text şi fotografie TITUS PINTEA 


O plăcută aducere aminte mă-ndeamnă să iau plaivazul 
și să caut un răspuns la întrebarea unui mare maestru de 
vânătoare, ce și-a cărat arma decenii la rând, și mi-a 
spus-o în prima zi de vânătoare, când deja purtam cu 
mândrie o rugină de pușcă și permisul din care încă nu 


se uscase cerneala. 


„Aș vrea să te gândești, tinere coleg, îmi zise maestrul 
Finanţ, dacă vrei să fii vânător ori doar pușcaş”. 


ăspunsul l-am aflat doar după 

ani, în care, cuminte, am ascul- 

tat poveţele celor bătrâni, ce 
s-au purtat cu cinste, drag și respect, 
față de sălbăticiunile firii. 

Eram la o vânătoare de fazani pe 
valea Inandului, străjuită pe ambele 
maluri de garduri de porumbrele și tufe 
de măceșe, sub care, pe crusta de ză- 
padă înghețată, boabele roșii ale tran- 
dafirilor sălbatici, doborâte de cocoșii 
de fazani în scurte și iuți bătăi de aripi, 
semănau cu irealele picturi ale copilă- 
riei. Mergând pe lângă gardul viu, fără 
câine, în urma seniorului Finanț, un 
cocoș săltă, dispărând în pârâit de aripi, 
coborând din zborul său planat mai de- 
parte, în spinetul gardului. 

„Du-te după el, dacă vrei să-l să-l 
puști așa, fără câine, îți va sări mai 
aproape, că rabdă omul, şi, de nu-l îm- 
puști la a doua ridicare, nu te lăsa, du-te 
după el, că va sălta şi-a treia oară, nefi- 
ind speriat de pușcătură. Asta-i regula. 
Eu te aştept aici până vii îndărăt, fii 
atent, mergi încet, nu chiar lângă tufe, să 
poți trage. Voi sta pe scaun, că mă dor pi- 
cioarele astea bătrâne, poate-mi va veni 
vreo vulpe ce se va furişa în spatele tău 
înapoi, precum are obiceiul”. 

Oarecum neîncrezător în aceste sfa- 
turi, bănuind o păcăleală, o ademenire, 
mergeam hoţește, călcând cu pas mă- 
runt și des păiușurile din marginea gar- 
dului de porumbele, și-n clipa cînd 
m-am oprit să-mi trag sufletul, zbârrr... 
cocoșul săltă chiar din locul unde-l vă- 
zusem că se lăsase. În zbor planat, co- 
coșul coborâ iar, mai încolo, în altă 
desime de porumbele și șovar, și-n 
vreme ce-l conduceam cu privirea, o 
lăuntrică presimţire îmi dădu speranța 
dobândirii. Încercam să cred că maes- 
trul mă povăţuia în taine necunoscute 
și-mi aminteam ce mi-a zis, de se ridică 
şi-a doua oară, stai pe loc preț de-o ți- 
gară, două, nu te grăbi, că se va liniști 
în ascunzișul său. 

Mi-am luat răgaz de mai bine de-un 
sfert de ceas, șezând pe trepied la o 
gură de ceai ce-mi dădea puteri și spe- 

ranțe, apoi am pornit din nou spre locul 
celei de-a treia lăsări, neputându-mi lua 
privirea dela tufa sub care bănuiam că 
stă pitit. 

O lăuntrică speranță îmi încorda 
simţurile, că acest cocoș va fi al meu 
şi-l voi atârna la ciochinarul genții mele. 
Din spatele meu aud mișcări în șovar, 
mă-ntore repede, văd un vulpoi ieșit în 
câmp, și-n clipa cînd am ridicat arma, 
mi-am oprit degetul pe trăgaci. Nu 
vulpe îmi doream, ci pasărea ce m-a 
purtat vreo doi kilometri, mai bine de 
un ceas. Pornesc din nou, atent, pășind 
ușor, cu arma în mâini, gata de foc, cu 
ochii ațintiţi spre rugăria unde se pitise 
cocoșul. 

În stânga și-n dreapta mea săltau 
iepuri din ogor, din spatele meu, alt 
cocoș bârâi zgomotos, dar nu era coco- 
șul meu, instinctul său îl mâna înainte, 
nu spre mine. Încet, mă apropiam de 
tufăria cu pricina, era un joc al răbdării, 
pas cu pas, strângând arma, cu degetul 
pe trăgaci, și-n momentul unei mici 
opriri a pașilor mei, din smidăria deasă, 
se înălță cocoșul meu. Puternic, strălu- 
citor, cu coada ca un fuior roșcat întins 
în vânt, şi toată ființa pușcașului, dornic 
de trofeu, trimise focul. 

Arma tunase în lărgimea câmpiei 
albe, și-n acea frântură de timp, în nor 
de pene, oprit parcă o clipă din înălța- 
rea măiastră, cocoșul se frînse și căzu în 
patul de nea. Trăiam în acele momente 
clipele împlinirii, și vreme îndelungată 
priveam somnul pasării măiastre în sal- 
teaua albă a câmpului. Apoi, cu cocoșul 
dobândit, pornesc îndărăt cale de-un 
ceas, peste glodurile îngheţate, spre 
locul unde mă aștepta maestrul. 

Departe, din vale, aud o pușcătură, 
ori poate doar o părere, nu știam. Tru- 
dit, ajung și maestrul mă primește cu un 
zâmbet larg şi-mi zice, un vânător își 
caută vânatul meritat. Lângă scăunelul 
său, leșul unui vulpoi zăcea pe zăpadă, 
știam că maestrul își alesese locul cu- 
noscând căile vânatului. Și-n drumul 
nostru către halta pierdută parcă într- 
un tablou hibernal, ascultam poveţele 


sale înțelepte. „Să știi, Titus, că un vâ- 
nător lipsit de câine, așa cum suntem noi 
acum,va citi pe cartea zăpezii călcătura 
cocoșului, alta ca cea a găinii, va desluşi 
locul celei de-a doua lăsări, care este o 
lege nescrisă a acestei vietăţi, la fel ca 
acele copci pe care iepurele la face să-și 
piardă urma din nasul vulpii”. În acea zi 
am înţeles, după ani, taina acelei între- 
bări, care desparte vânătorul de pușcaș. 

La mulți ani după minunata trăire și 
cunoștere a celei de-a treia săltări a co- 
coșului, la o vânătoare din câmpia Giri- 
şului, un tânăr ortac venea, radiind de 
fericire, cu un cocoș ce l-a dobândit 
după a treia săltare, și-am avut bucuria 
împărtășirii unei victorii comune. 

Şi-n anii ce-au urmat, la alte vână- 
tori de fazani, cocoșii se ridicau speriați 
şi, doborâţi de-o canonadă de focuri, 
cădeau sfârtecați de pumni de alice 
trase sălbatic, din tunurile automate, ai 
căror purtători de armă înconjurau 
poate unicul cocoș din smidărie, aportat 
de doi câini ce trăgeau leșul ciuruit de 
plumbi, dar n-am mai văzut de atunci 
cocoș căuat ore în șir, dobândit după a 
treia săltare. 

La multe vânători, mâna nu mă în- 
demna să ridic arma la cocoșii pontaţi 
de bracii harnici, și-am sperat că într-o 
bună zi să retrăiesc învățătura maestru- 
lui, a acelui spirit ce desparte pușcașul 
de vânător. 

Și-acum, nu demult, la anii bătrâne- 
ţii, dintr-un gard de spini lung, ce se în- 
tindea de-a lungul Crișului vechi de sub 
comuna Ineu, mi-a săltat un cocoș care, 
după un zbor scurt, planat, s-a lăsat mai 
încolo, în desișul gardului. 

Din urmă vine șeful grupei, căruia 
i-am zis că mă duc după el. „Du-te, dacă 
n-ai ce face.” 

Încet, am pornit de-a lugul gardului 
și, aproape de tufa în care se lăsase, 
mi-a săltat iar și-n zbor scurt, după vreo 
trei sute de metri, s-a lăsat iar. Colegii, 
curioși veneau după mine și le-am făcut 
semn să stea locului. Am pornit ușor, 
pășind în liniște pe marginea gardului 
şi, la o mică oprire, un mic răgaz de 
a-mi cerceta șansele dobândirii, în ropot 
de aripi, pasărea măiastră săltă înalt, 
apoi se frînse din zbor, căzând în șovar. 
Din urmă, nea Ghiţă îmi strigă bravo 
bătrâne, frumos l-ai pușcat, dar tinerii 
nimrozi n-au înţeles nici până azi taina 
celei de-a treia săltări. NPR 
— N. R. Din volumul „DUPĂ FOCUL DE 
PUȘCĂ”, în curs de apariţie. 


Somnul de la $ona 
Dropshot 

Pescuit combinat 
Meșteșugurile copcii 
Năluci soft pentru bibani 
Muscărit 

Vremea s-a schimbat brusc, zăpada- Š- i 
și ghiața acoperind, în câteva zile, 


malurile apelor. Dar activitatea 

E a i continuă, uneori chiar pe apele în- 
ghețate, dacă grosimea gheții o permite. Putem practica toate metodele 
de pescuit tradiționale, raportându-ne, totuși, la schimbarea uremii, care 
influențează comportamentul peștilor. Hrănirea acestora scade mult în in- 
tensitate sau încetează complet. Unii dintre răpitori sunt mai actiui în 
această perioadă. Pescuitul la copcă, în apele colinare și de șes stătătoare, 
poate aduce satisfacţii atît la speciile pașnice, dar și la peștii răpitori. În 
zonele neînghețate ale apelor curgătoare, canale de fugă ale hidrocentra- 
lelor sau în zonele cu turbioane și curenţi, în zilele însorite, putem avea 


$ 


partide reușite la clean, scobar sai mre nă. NPR | $ 


Poveştile toamnei 


Somnul de la Șona 


TUDOR OPRESCU - vicepreședinte AVPS Făgăraș 


„Oltule, care-ai fost martor vitejiilor trecute, 
Și puternici legioane pe-a ta margine-ai privit, 
Virtuţi mari, fapte cumplite îţi sunt ţie cunoscute, 


Cine oar’ să 


ie omul care te-a-ngrozit?” 


— Grigore Alexandrescu, „Umbra lui Mircea la Cozia” 


e data aceasta, nu domnitorul 
D de vrednica amintire, Mircea 

cel Bătran, a reușit să înfioare 
apele bătrânului râu, ci, într-un plan 
mai pașnic, pescarul făgărășean Ga- 
briel Jonas. Acesta, nebănuind ceea ce 
i se rezervase, acolo sus, în atelierele 
Creatorului, a plecat la pescuit în zona 
satului Șona, pe malul drept al Oltului, 
la aproximativ 5 km în amonte de Fă- 
găraş. 

Cu un echipament de pescuit for- 
mat din lansetă Lamiglas de 2,13 m, 
acţiune 3,5 g — 10,5 g, fir multifilament 
Aqua Crocodile de 0,14 mm, vobler Yo- 
zuri Livebait, a reuşit să pescuiască, în 
data de 08 octombrie 2015, la ora 
18:30, un somn de 41 de kg, în lun- 
gime de 1,93 m. Drill-ul a durat o oră 
şi este, cu siguranţă, una din luptele pe 
care norocosul pescar nu o va uita ni- 
ciodată, rămânâdu-i întipărită în me- 
morie jertfa peştelui și, de ce nu, în 
orgoliul de pescar sportiv al celui în 
cauză. 

Dacă ar fi să-i acord aici elemente 
de identitate Oltului, atunci aş spune 
că acesta a adus, cu generozitate, un 
plus de bunăstare acestor meleaguri 
binecuvântate din Ţara Făgărașului. 
Dacă ar fi să mă rezum la tematica re- 
vistei noastre, aș aminti câteva ele- 
mente pe care nu le cunoaşteţi și care, 

poate, vă vor determina să veniți la o 
partidă de pescuit sau vânătoare pe 
malurile râului. În aval de localitatea 
Hoghiz până la Făgăraș, Oltul este nes- 
chimbat de mii de ani. Malurile lui 
sunt sălbatice, pline de vegetaţie, luxu- 
riantă pe alocuri. Cursul ferm, agale 
uneori, face deliciul celor care vor să 
pescuiască la clean, mai ales din barcă 
cu momeli artificiale. Practic, poţi să 
aluneci cu barca în aval ore în șir, fară 
să vezi țipenie de om sau semne ale ci- 
vilizației, un lux în această epocă. 


Fauna din zona colinară și montană se 
bucură și ea de binefacerile Oltului, ră- 
corindu-se sau hrănindu-se în proximi- 
tatea râului. 

În aval de Făgăraș, Oltul a creat în 
ultimii ani o adevărată Deltă — o spun 
fără exagerare — cu zeci de insule pline 
de vegetație, firul râului fiind sfașiat în 
zeci de canale, unde abundă carasul, 
crapul, roșioara, platica, și toate spe- 
ciile de pești răpitori, specifice apelor 
de interior ale României, inclusiv som- 
nul. În gurile de vărsare ale râurilor ce 
vin din munţii Făgăraș se prinde ade- 
sea păstrăv indigen, mreana și alte spe- 
cii iubitoare de ape oxigenate. Acest 
paradis, creat de Olt, abundă de păsări 
iubitoare de apă, inclusiv de lebede, 
care și-au găsit aici un refugiu perfect. 

Pescuitul la somn, pentru că el 
este vedeta articolului de faţă, este 
mai puţin diversificat decât pescuitul 
din Deltă sau Dunăre, din punct de 
vedere al tehniciilor folosite. Cele mai 
răspândite metode sunt cele de pes- 
cuit la fund, cu râmă roşie sau lipi- 
toare, mai ales seara, după potolirea 
arșiţei, timp în care poţi să contempli 
peisajul munţilor Făgăraș, dacă pri- 
veşti spre sud, sau al Podișului Tran- 
silvaniei, dacă ești orientat spre nord. 
Indiferent pe ce mal vei pescui, peisa- 
jul îţi va taia răsuflarea cu frumuseţea 
lui, ...trezirea din visare fiind dată, 
dacă ai noroc, de clopoțelul atașat 
lansetei. Nu este deloc o raritate să se 
prindă somni de 10, 12 sau 25 de kg, 
iar somnii de 3-4 kg sunt chiar co- 
muni în palmaresul fiecărui pescar 
pasionat de pescuitul la somn. 

În ansamblu, orice metodă de pes- 
cuit ai prefera, o poţi aplica pe apele 
Oltului, fie că iubești pescuitul stațio- 
nar sau cel mai activ, al momelilor ar- 
tificiale. 

Somn este din belșug, cum spu- 
neam în Oltul făgărășean, mai ales 
după repopulările făcute de AVPS Fă- 
găraș, el găsind aici condiţii optime de 
dezvoltare prin prisma populațiilor de 
ciprinide deosebit de mari și al habita- 
tului sălbatic. 

Sper că v-am făcut curioși în legă- 
tură cu acest frumos râu și că veţi de- 
cide să-i exploraţi malurile, să vă 
bucuraţi de ospitalitatea făgărășenilor, 
să vă îmbogăţiţi cultural pe aceste mi- 
rifice plaiuri. Vă urăm, încă de pe 
acum, bun venit în frumoasa Ţară a 
Făgărașului și fir întins! NPR 


Pescuit staționar 


Pescuit în ape reci 


TITUS PINTEA 


In luna ianuarie, lipsită de ger, diferită climatologic de alte 
ierni, ca urmare a nefastei incălziri globale, mi-am luat 
trusa de pescuit staționar, într-una din puţinele zile 
însorite, și-am pornit la o mult dorită partidă de pescuit, 
ştiind că unicele ape limpezi le voi afla doar în acumulările 
de pe Crișul Repede. M-am orientat ca prima partidă să o 
fac pe acumularea Fughiu, la doar 7 km de oraș. 

rmăream pescuitul tematic, la 

| | care nu renunţ niciodată, în- 

trucât nu pescuiesc „la ce-o 

veni”, ci mă pregătesc cu momeli, nade 

și monturi specifice speciilor pe care le 

vreau în strună și, evident, în juvelnic, 
dacă sunt de măsură. 

Mi-am luat în fugă, dela magazinul 
din vecini, nadă Maroş Mix, o punguţă 
de „libelule” minunate, roșii, vioaie, și 
o punguţă cu „libelule” moarte, numai 
bune de adăugat în nadă. 

Mi-am pregătit o lansetă de 4 metri 
de mare fineţe, dar și puternică, echi- 
pată cu o micro-mulinetă, linie de 0,10 
mm, cârlig nr. 14, pe care am pus 2-3 
„libelule”. Aici, cu permisiunea cititoru- 
lui și scuzele de rigoare, fac menţiunea 

că am întâlnit undițari care nu cunoș- 
teau denumirea de „libelule” pentru 
larvele de chironomide. 

Am echipat linia lansetei cu o plută 
de 3 g, perfect echilibrată, cu plumbajul 
montat logaritmic, necesar în apa de 
cca. 3 metri unde am lansat montura. 

Fac o nădire de fund cu doi bul- 
gări cât pumnul şi continui să mai 
arunc câţiva bulgări, doar cât nuca, la 
3-4 minute. Pluta, foarte bine echili- 
brată, semnalează după vreun sfert de 
ceas, oricum peștii sunt încă amorțiţi, 
şi deodată pornește lent în adâncime. 
Iată prima babușcă, chiar mare, ce 
vine cu greu la minciog, dar vine și 
staţionează în juvelnic. 

Montez şi cealată lansetă cu plumb 


TEHNICĂ 


la fund, cu momtura mea preferată, 
bine testată de ani, un plumb de capăt 
de 50 grame, iar deasupra acestuia, la 
100-120 cm, un vârtej triplu ce face le- 
gătura între linia principală și plumb, 
dar și posibilitatea legării, de al treilea 
ochi a vârtejului, a unei strune de 20 
cm, din oţel ori alt material solid, de 
care leg un cârlig nr. 6 de regulă și pun 
o coadă de peşte ori peştişor viu. În ul- 
timii ani nu mă mai străduiesc să-mi 
prind peștișori şi-mi cumpăr șprot con- 
gelat, ce am constatat că este, prin mi- 
rosul său specific, persistent, mai bun 
la bibani, așa că-mi montez o strună 
textilă și cârligul cu bucata de șprot. 

Lansez departe, la vreo 50 de metri, 
într-un anafor creat de apa canalului de 
aducțiune ce alimentează lacul, pun 
lanseta pe suport și întind linia după ce 
s-a așezat. 

Între timp, mai prind obleți mari, 
veniţi cu grămada la buchetul de chi- 
ronomide și, într-un ceas, cred că am 
peste kilul de obleţi, ce m-au distrat cu 
trăsăturile lor fine, dar ferme. 

Cu coada ochiului, văd zbaterea 
vârfului lansetei cu montura de bibani, 
mai las ca peștele să înghită bine și am 
un biban mare, de cca 300 grame, 
urmat, într-o jumate de ceas, de con- 
fraţi eligibili, iar spre bucuria mea, nici 
un junior. Toţi bibanii mari, fiind și la- 
comi, au înghițit momeala, necesitând 
la eliberare penseta. 

Prind un obleț mare, vioi și-l pun în 
cârligul lansetei cu plumb la fund, cu 
struna textilă trecută cu acul special pe 
sub piele, și o ancoră dublă la capul 
oblețului, în speranța unei știuci. 

Lansez montura în cel mai adînc 
loc, ce-l știu de ani, apa are minim 7 
metri, pun lansta pe suportul reglabil și 
întind firul, să am planul înclinat ce-mi 
garantează că peștele-nadă nu va zăcea 
pe fund. Văd în pulsarea liniei că am 
reușit, deci oblețul se mișcă. 

Nu trece sfertul de oră, lanserta se 
îndoaie ritmic pe suport, bănuiesc că o 
ştiucă înghite obleţul, o las să înghită, 
înţep ferm, simt că-i mare, zvâcnește 
puternic... şi firul se moaie, transmi- 
țându-mi senzaţia neputinței. Scot 
montura și văd consternat că știuca 
mi-a retezat „invincibilul”, mult lăuda- 
tul fir textil. Îmi adun sculele, sunt mul- 
tumit de rezultat, și știu că am șansa 
revenirii la o ştiucă ce nu-și părăsește 
arealul și o voi prinde în partida urmă- 
toare. NPR 

Monturi 


Tehnici eficiente de i 
dropshot-ul m 


i 
Text și fotografie ANDREI ZABET 


O fi iarna anotimpul dalb, feeric sau chiar poetic, însă 
nimic nu-i mai neplăcut decât să petreci o zi întreagă în 
barcă, fără niciun atac de șalău ori biban. Chiar și pe o 
vreme neverosimil de caldă, precum cea din vacanța 
recent încheiată, poate fi demoralizant să observi că 
peștii rămân „recl” la ofrandele prezentate cu atâta 


speranţă din vârful lansetei. 


ălucile care prindeau cu o 
lună înainte nu reușesc să 
trezească răpitorii din apatie. 


Schimbi năluci după năluci. Loc după 
loc. Şi tot nimic. Se instalează panica. 
Scoţi și nălucile în care ai cea mai 
mare încredere... nimic, în conti- 
nuare. De fapt, ceea ce greşesc mulți 
(şi nici după ani de zile nu par a înţe- 
lege) este prezentarea. 


Iarna nu-i ca vara (he, he) 

Pe o apă care la suprafață are câ- 
teva grade, iar la 4-5 metri nu depă- 
sește 5 grade Celsius, peștii cârduiesc 
deja de iarnă. Metabolismul lor scăzut 
îi face să se miște ultra-încet, iar pen- 
tru șalăi, energia cheltuită pentru a 
prinde o pradă trebuie să merite efor- 
tul și să le asigure un câștig hiper și 
nu hipocaloric. În condiţii extreme, 
totul se reduce la supravieţuire. În 

sezon- ~ 


plus, la asemenea temperaturi mi- 
nime, nici peştii-pradă nu sunt mai 
zglobii și nu aleargă prin apă ca-n 
vară... şi atunci, de ce recuperați nă- 
lucile cu aceleași mișcări smucite, vio- 
lente și ritmuri alerte, imprimând 
viteze mari prezentărilor, ca în sezoa- 
nele de maximă activitate a șalăului? 
La ultima partidă pe Gostilele, chiar 
înainte de Crăciun, am fost martorii 
unor asemenea greșeli — coechipierul 
meu, Sorin Lazea, constata în timp ce 
treceam pe lângă pescarii din altă 
barcă „E clar că n-au prins nimic... şi 
nici n-o să... Uită-te cum recuperează”. 
Și aşa era: oamenii aceia trăgeau nă- 
lucile prin apă de ziceai că dădeau la 
avat și mai multe nu... 


Cea mai importantă regulă: 
festina lente 

Iarna, peştii nu se hrănesc activ, 
sunt extrem de lenți în a apuca prada, 
iar atacurile aproape că nu sunt ata- 
curi, ci se simt mai mult ca niște “lă- 
sături” înfundate în lansetă, ca niște 
obstacole care opun rezistență la mu- 
linat, când reluaţi recuperarea, după 
o pauză. Deci, regula de bază și cea 
mai importantă este: încetiniţi pe cât 


i 


se poate prezentarea, turele de mani- 
velă trebuie cât mai lent executate, iar 
pauzele dintre recuperări sunt obliga- 
torii. Repausurile e bine să dureze 
minim câteva secunde: numărați până 
la 5 la fiecare oprire a recuperării, iar 
dacă aveţi răbdare și staţi bine cu ner- 
vii, recomand numărătoarea până la 
10. Astfel de pauze sunt vitale pentru 
ca eventualii răpitori din zonă să 
poată răspunde stimulilor în proprii 
lor termeni, adică, pe românește: 
daţi-le timp să detecteze și să vadă nă- 
luca, să se apropie de ea și să reacțio- 
neze! 


Dropshot-ul sau „tehnica 
răbdării” 

Iarna, nu plasticele sunt neapărat 
alegerea greșită, ci tehnica prezentă- 
rii. Una este să prezinţi lent o nălucă 
pe substrat, şi alta e să alegi o tehnică 
de prezentare care să-ți forțeze mâna 
și să-ți impună un anumit ritm, foarte 
lent şi controlat: DROPSHOTTING. 
Este o tehnică inventată de pescarii 
niponi de bass, pentru apele lor lim- 
pezi și suprapescuite, în care peștii 
sunt supuși unei presiuni crescute și, 
prin urmare, dezvoltă comportamente 


mult mai temătoare decât în mod nor- 
mal. Prin însăși construcţia ei, această 
montură a fost creată pentru a ţine și 
„bâţâi” năluca peloc, cât mai mult 
timp, în fața peștilor răpitori. Este o 
tehnică de prezentare verticală, care 
funcţionează și în pescuitul lansat, la 

distanță, însă eficiența maximă este 
atinsă în primii 15 metri de la barcă. 


Dropshot-ul — urât dar eficient 

Dropshot-ul este atât de eficient 
încât, aproape independent și indife- 
rent de plasticul montat, puteţi prinde 
toate speciile de răpitor din apa res- 
pectivă, în aceeași zi: pe Snagov mi 
s-a întâmplat, nu o dată, să prind 
ştiucă, șalău și biban pe aceeași mon- 
tură dropshot, cu aceeași nălucă urâtă, 
de culoare maronie, care altora nu le- 
ar spune nimic. Iarna, dropshot-ul de- 
vine cu atât mai eficient cu cât, prin 
felul în care năluca rămâne suspen- 
dată pe loc, la câţiva centimetri de 
substrat, vă permite o prezentare ex- 
trem de lentă, în zona de atac. Astfel, 
veți insista timp îndelungat pe fiecare 
centimetru din drumul nălucii către 
suprafață. 

În partea a doua vom discuta des- 
pre realizarea propriu-zisă a monturii, 
distanţa nălucii față de lest, tipuri de 
lestare, firele recomandate, greutăţile 
optime şi multe alte secrete ale pesca- 
rilor de dropshot — o tehnică pe cât de 
anostă și plictisitoare, pe atât de efi- 
cientă. NPR 

Combinata... estică 


A SHE 


Text și fotografie MUGUREL IONESCU 


Există, în lumea sporturilor de iarnă, un sport denumit combinata nordică, în care 
participanții combină săriturile cu schiurile și schiul fond. Sportul își are originea în 
Norvegia, țară în care condițiile meteo impuneau deplasarea pe schiuri, pe distanțe 
lungi și teren accidentat. Prima mare competiție s-a desfășurat la Oslo, în anul 1892, 
sportul fiind unul dintre primele incluse în programul Jocurilor Olimpice de Iarnă. Dar 
ce legătură are... cu pescuitul? 


ractic, nici una. Dar fantezia 
P nu are granițe şi ne-am permis 

folosirea metaforei pentru a 
ilustra sugestiv o activitate similară, 
chiar dacă este din cu totul alt dome- 
niu. Pentru noi, o zi de pescuit s-a 
calat pe acelaș tipar, dar în ordine in- 
versă, întâi „fond”, apoi „sărituri”. Şi 
pentru că acțiunea s-a petrecut în 
Deltă, i-am zis „combinata estică”. 


Pregătire tactică 

O anumită partidă de pescuit sta- 
ționar, desfășurată cu doi ani în urmă, 
îmi adusese satisfacţii deosebite, dar 
și regretul că nu am fost destul de pre- 
văzător sau... clarvăzător, pentru a- 
mi lua cu mine și o trusă minimală 
pentru răpitor. Să vă reamintesc, pe 
scurt, cum s-a întâmplat. 

„Timpul trecea pe nesimţite. Ro- 
şioară, caras, caras, roșioară, ba chiar 
şi un ciortănel, fotografiat şi eliberat. 
Nu mai aşezam lanseta pe stativ, pes- 
cuiam cu ea în mână. Lansam, aştep- 
tam coborârea monturii, câteva ture 
ușoare de manivelă, pentru incitarea 
peştelui şi... haţ!... era în cârlig. Nu 
mai puneam nici nadă în năditor, pes- 

cuiam pe bandă. 

Nada care, între timp, se ridicase 
spre suprafață, atrăsese bancurile de 
obleţi care forfoteau pe suprafața apei. 
Si au început atacurile avaţilor. Torpile 
de peste jumătate de metru explodau în 


Avatul este un pește răpitor din 
familia Cyprinidae, care trăiește 
atât în Dunăre și râurile de șes, 
până în zona colinară, cât și în bălți 
mari și lacuri dulci sau salmastre. 
Reproducerea are loc în lunile mar- 


tie-aprilie, uneori până în luna mai, 


apropirea malului. Spectacolul era 
complet. Ce păcat că nu prevăzusem în 
trusă şi un echipament minim de spin- 
ning, niciodată nu poţi să ştii. Învăţă- 
tură de minte.” 


la o temperatură a apei de 6-10 grade Celsius. 

Dimensiunile maxime ale exemplarelor de la noi sunt în jur de 40-50 
cm și 1,5-2 kg, dar există și excepţii de până la 70-90 cm și aproape 10 kg. 

Are gura foarte largă și maxilare puternice. Maxilarul inferior, mai 
lung, se termină cu o protuberanţă care pătrunde într-o scobitură ampla- 
sată simetric, pe maxilarul superior. Astfel se formează o capcană redu- 
tabilă, care se „declanșază” în momentul atacului, suplinind lipsa dinţilor 
în reținerea prăzii, caracteristică majorităţii răpitorilor. Ca orice ciprinid, 
posedă „dinţi faringieni” pentru zdrobirea hranei. NPR 


Proba „de fond” 

Având de-a face cu un pescuit ase- 
mănător, dacă nu identic, pe un am- 
plasament similar cu cel din amintire, 
de data asta nu am omis din trusă lan- 
seta de spinning și nălucile specifice 
pentru avat, dar și câteve năluci pen- 
tru știucă. Știam că Dunărea este im- 
previzibilă, capabilă oricând de 
surprize. 


GASTRONOMIE PESCĂREASCĂ 


Am început, bineînțeles, cu proba 
„de fond”, cu linie lestată, pe substrat, 
cu utilizarea unui dispozitiv port- 
nadă. În cazul meu, un coșuleţ lestat, 
montat axial pe un tub din plastic cu 
lungimea de 20 cm, care asigura mo- 
bilitatea ansamblului, prin culisare, și 
împiedica încurcarea acestuia. Am 
utilizat fir cu grosimea de 0,28 mm, 
stocat pe mulinete de capacitate 


PLATOU DE AVAT - PANE 


MAMA PAȘA 


Carnea albă, fibroasă, dar fadă, cu destule osicule pentru 
a descuraja un consumator, dar care poate fi o provocare 
pentru un maestru bucătar care ştie să-i pună în valoare 
calitățile gustative, ne îndeamnă să acceptăm provocarea 


avatului - pané. 

Ingrediente: 1-2 avaţi potriviți 
(min. 800 g bucata), 3 ouă, 200 g 
făină, 300 g bere, sare, piper, boia de 
ardei dulce, ulei, lămâie și gogoșari 
pentru ornament. 

Preparare: peștii, evisceraţi, deca- 
pitati, și cu cozile îndepărtate, se lasă 
20 de minute la uscat/zvântat, pen- 
tru a căpăta rigiditatea necesară file- 
tării. Dacă este posibil, vom folosi un 
cuţit special pentru filetat. Vom efec- 
tua filetarea, conform sfaturilor ofe- 
rite în rețetele anterioare, încercând 
să recuperăm cât mai mult din masa 


musculară. Cele două bucăţi rezultate 
vor fi decupate din nou, pentru înde- 
părtarea pielii cu solzi, de data asta 
de la coadă înspre cap. Vor rezulta 
două fileuri din fiecare pește, cu ceva 
oase și osicule, dar și cu suficientă 
carne de calitate. 

Se prepară un baiţ, din bere, sare, 
piper și boia, în care se lasă fileurile 
la macerat, timp de 30 de minute. Se 
bat ouăle cu mixerul pănă când devin 
spumă și se adaugă făina, continuând 
mixajul. Se introduc fileurile, tranșate 
în bucăţi potrivite, în compoziţia 


medie. Lansetele puternice, din car- 
bon compozit, cu lungimea de 2,70 
m, asigurau propulsarea monturii în 
zona de pescuit. Nu mai mult de 
două, pentru a putea fi supravegheate 
eficient. 

Rezultatele nu s-au lăsat așteptate, 
scenariul derulându-se identic cu cel 
pe care îl anticipasem. Și a început 
forfota și... săriturile! 


Proba „de sărituri” 

Avaţii își făcuseră apariţia, i-am 
identificat după stilul atacurilor. Lovi- 
turi neașteptate de torpilă, cu explo- 
zia obleţilor la suprafața apei, urmate 
de moment de acalmie înșelătoare. 
Montăm echipamentul de spinning, 
poziționăm barca pe linia patului de 
nadă, adică a săriturilor, și începem 
testarea nălucilor. Și a mers. Nu cu 
nălucile specifice pentru avat, ci, cul- 
mea, cu oscilante clasice pentru 
știucă. 


Satisfacţii de final 

Din păcate, nu a ţinut prea mult, 
obleţii s-au speriat de barcă și s-au în- 
depărtat, luând pe urmele lor și pră- 
dătorii. Dar, ceea ce era de 
demonstrat, fusese demonstrat! 

După cum v-am mai spus, şi am 
mai repetat-o, dacă ai ocazia, este 
bine să experimentezi. Surprizele pot 
apărea la tot pasul, iar satisfacţiile 
sunt nebănuite. NPR 


omogenizată și se amestecă pentru 
întrepătrundere. Se prăjesc pe ambele 
părţi în ulei încins, până la rumenire. 

Servire: Fileurile se scot din tigaia 
de prăjire pe foi din hărtie absorbantă 
și se uor poziţiona pe un platou, unde 
vor fi ornate cu felii de gogoșari și ju- 
mătăţi de lămâie. Se pot serui cu muj- 
dei de usturoi „lipovenesc”, bătut ca 
maioneza. 

Un pahar de vin alb sec/demisec, 
obligatoriu pentru întregirea ospățu- 
lui, îi vor spori savoarea. 

Poftă bună! NPR 

Text și fotografie MAC 


Meșteșusgurile copcii 


Pescuitul la copcă are farmecul lui, iar pentru cei care i-au prins gustul, este doar o 
ponien de timp până când vor lua rucsacul cu echipament și vor ieși pe gheață, știut 
iind că răpitorii par să nu facă mofturi la un peştișor viu oferit „pe tavă”, iar 
„mărunţisul” nu refuză un buchet de „libelule” oferite pe o mormâșcă ce joacă 


atrăgător în apropierea fundului apei. 


remea de-a dreptul ciudată 
N j de la finele anului trecut și în- 
ceputul celui nou, cu tempe- 
raturi neobişnuit de ridicate față de 
valorile normale pentru această pe- 
rioadă din an, nu părea să dea mari 
speranțe pasionaților pescutului la 
copcă. Uite însă ca mijlocul lui Gerar 
a adus o schimabre drastică, zăpadă 
şi ger, iar sorții par să se încline sen- 
sibil, promițând, sperăm, un timp fa- 
vorabil pentru a putea ieși pe ghață, 
la copcă! 


„Libelule”, nimfe sau peștișori? 
Este probabil mereu prima între- 
bare pe care ne-o punem, odată așe- 
zaţi în faţa copcii. De fiecare dată 
părerile par a fi împărţite, experien- 
tele anterioare ale fiecăruia dintre noi 
dictând într-un fel sau altul. Pe de altă 

parte, am putea aduce și alte argu- 
mente, de data aceasta privind și din 
perspectiva condiţiilor concrete în 
care pescuim, mai ales pe locuri noi. 
Natura și configurația substratului ne 
pot oferi indicii preţioase în ceea ce 
privește momeala ce urmează să o fo- 
losim. Astfel, dacă pescuim pe o apă 
cu fundul plat, acoperit de nămol, 
fără structuri pe verticală, eventual 
doar cu adâncituri în care peştii se pot 
grupa, „libelulele” — larvele de chiro- 
nomide, nimfele artificiale garnisite 
sau imitaţiile din silicon ale unor crus- 
tacei sau ale diferitelor stadii acvatice 
de dezvoltare ale unor insecte, par a 
fi răspunsul la întrebarea noastră. 
Toate acestea sunt imitații ale hranei 
pe care peştii o găsesc şi o consumă 
din nămolul substratului, fără a face 
vreun efort deosebit și fără a se de- 


plasa semnificativ. Dacă, însă, scena- 
riul se schimbă și avem un substrat cu 
cioate, arbori scufundaţi, praguri, 
etc., condiţii în care peștii — de regulă 
răpitorii, stau suspendați în masa 
apei, căutând adăpost în apropierea 
acestor structuri pe verticală, peștișo- 
rii vii puşi momeală în cârlig, sau imi- 
taţiile acestora, pot aduce reuşita în 
tentativele noastre. În aceste condiţii 
peștii, și aici este de regulă cazul bi- 
banului, al șalăului și știucii, chiar 
dacă sunt mult mai puţin activi din 
cauza temperaturii scăzute a apei, nu 
vor ezita să se deplaseze pe distanțe 
mici, pentru a prinde momeala ofe- 
rită, „la nas”. Trebuie doar să găsim 
locul potrivit pentru a putea oferi 
această momeală, cât mai atrăgător și 
mai aproape posibil. 


Culori de sezon 
Asemenea trendului modei de 
toate zilele, se pare că și producătorii 


din domeniul pescuitului au adus în 
acest nou sezon, pe piaţa de speciali- 
tate, o serie întreagă de modele noi de 


momeli, conturând, la rândul lor, o 
„modă” pentru pescuitul la copcă. De 
la ligurile oscilante, la capetele de jig 
de diferite forme și până la momelile 
din silicon cu care le garnisim și imi- 
taţiile de peștișori vii, culorile „la 
modă” par a fi cele fluo — galben, char- 
treuse, verde deschis, roz sau turcoise, 
adesea pe fond argintiu sau auriu. 
Modelele holografice nu lipsesc nici 
ele din trend, la fel cum nu lipsesc 
nici strălucirile glitter-ului ce adaugă 
un plus de atractivitate momelilor ar- 
tificiale. În plus, culorile luminis- 
cente/fosforescente sunt prezente tot 
mai des, pentru a aduce și a face un 
pic de „lumină” în adâncuri, atunci 
când pescuim pe o gheață acoperită 
cu strat consistent de zăpadă sau în 
apă tulbure. Cât de eficace vor fi toate 
acestea, vom afla doar la fața locului, 
iar concluziile le vom putea trage abia 
la finalul sezonului...! 

Cât privește echipamentul, confor- 
tul și siguranța pe gheață, să nu uităm 
că trebuie să purtăm îmbrăcăminte 
adecvată, în straturi, ce conservă căl- 
dura corpului, mai ales în condiţii de 
ger și vânt. O săniuţă în care putem în- 
cărca o parte din echipamnetul de pes- 
cuit, ne va ușura efortul, mai ales dacă 
trebuie să ne deplasăm pe distanțe 
mai mari, până la locul de pescuit. 

Grosimea gheții trebuie verificată 
permanent, pe măsură ce ne deplasăm 
spre deschiderea apei, iar copcile să 
fie făcute la suficientă distanţă între 
ele, pentru a nu slăbi rezistenţa gheții. 
„Cuiele” pentru gheață, o cordelină de 
cel puţin 10-15 metri și un fluier pot 
fi de mare ajutor în caz de urgenţă. 

Rămâne doar ca gerul să îngheţe 
bine apele, astfel ca noi să putem ieși 
pe luciul gheții pentru a pune în prac- 
tică toate meșteşugurile copcii...! NPR 

Pescuit la răpitor 


Cicade si năluci soft 
pentru bibani 


Text și fotografie DORU DINEA ÑX y 

Razele dimineții, cu vremea în răcire și nivelul tot mai scăzut al mercurului din 
termometre, au început să lumineze, la început mai timid, apele bălților cu limpezimi 
de cleștar. Bibanii, cavalerii în armuri multicolore, au și trecut la asalturi asupra 
puietului de pește ce îndrăznește să înoate fără griji sau să le stea în cale. In special în 
zilele însorite, cu temperaturi mai blânde și fără vânt puternic, organizează adevărate 
spectacole la suprafaţa apelor, iar peștișorii pradăreacționează cu salturi disperate. 


e obicei, bibanii înoată în gru- 
D: în această perioadă și 
acolo unde am reușit să prind 
un pește, în cele mai multe cazuri, au 
urmat și alte exemplare. Am insistat 
mult pe lângă maluri și în apropierea 
acestora, însă nu am omis nici zonele 
din lărgimea bălților. Găseam uneori 
zone pe lângă sau în apropierea ma- 
lurilor, cu structuri sau stufărișuri, ce 
păreau foarte promițătoare, și nu 
aveam nici un atac, iar când s-a în- 
tâmplat să pescuiesc în zone care, 
aparent, nu-mi spuneau mai nimic, 
tocmai pe acolo întâlneam câte un 
banc de solzoși ce atacau furibunzi 
nălucile. Deci, mișcare și tatonare! 
După ce am încercat mai multe ti- 
puri de năluci, rezultate bune și foarte 
bune am avut la cicade, shad-uri și 
grub-uri. Nu am coborât foarte mult 

„ştacheta” în ceea ce privește lungi- 
mea acestor năluci deoarece, în multe 
cazuri, nu mai scăpam de bibanii de 
dimensiuni foarte mici. Am folosit ci- 
cade cu dimensiunile între 3,3-4,5 
cm, iar pentru nălucile de tip soft 
le-am folosit pe cele cu dimensiunile 
între 4-6 cm. Pentru nălucile de tip 
soft am utilizat jig-uri de 3-5 g. Am 
mai pescuit cu mini şi micro voblere, 
dar prezentările bibanilor la aceste 
năluci, în aceste partide de pescuit, au 
fost destul de rare . 

Atât pentru cicade, cât și pentru 
nălucile soft, am executat recuperări 
cu viteză lentă sau medie, astfel încât 
să evolueze cât mai aproape de albia 
bălților unde mi-am desfășurat parti- 
dele de pescuit. După unu, doi metri 
de recuperare, de cele mai multe ori, 
executam și pauze în recuperare, de 
două-trei secunde, timp în care nă- 
luca rămânea pe substrat. Cu bune re- 
zultate am folosit și recuperarea în 
dinți de ferăstrău. Când observam că 
bibanii atacă la suprafaţa apei, recu- 
peram năluca cu viteză medie, cu vâr- 
ful lansetei ridicat, la cinci-zece 
centrimetri de luciul apei. Uneori re- 
cuperam năluca cu viteză constantă, 
alteori cu scurte pauze în recuperare 
și executam, smucind scurt din vârful 
lansetei, mici salturi ale nălucii pe su- 
prafaţa apei. 

Pentru cazurile în care am pescuit 
la adâncime, atacurile bibanilor, în 
general, au fost mai discrete, ca o „lă- 
sare” pe fir. De cele mai multe ori, 
când eram cu năluca în evoluție, sim- 
team că s-a îngreunat puțin și nu mai 
evoluează corect. Credeam că s-a agă- 
tat de ceva și, când forțam puţin să 
dezagăţ, abia atunci începea bibanul 
să se zbată la capătul firului. Când am 


După unu, doi metri de 

recuperare, de cele mai 
multe ori, executam și 
pauze în recuperare, de 
două-trei secunde, timp în 
care năluca rămânea pe 
substrat. Când observam că 
bibanii atacă la suprafata 
apei, recuperam năluca cu 
viteză medie, cu vârful 
lansetei ridicat, la cinci-zece 
centrimetri de luciul apei. 
Uneori recuperam năluca 
cu viteză constantă, alteori 
cu scurte pauze în 
recuperare și executam, 
smucind scurt din vârful 
lansetei, mici salturi ale 
nălucii pe suprafaţa apei. 


pescuit cu nălucile la suprafața apei, 
atacurile peștilor au fost mult mai ho- 
tărâte, iar în drill, aceştia executau și 
multe sărituri. 

Ca să savurez cât mai bine pescui- 
tul la spinning a bibanilor, caut să 
pescuiesc cu cel mai fin echipament 
de care dispun. 

Chiar dacă la dimensiuni bibanii 
nu excelează, îndârjirea cu care luptă 
în drill și faptul că, de multe ori, re- 
prezintă singura specie de peşte răpi- 
tor din unele bălți, mă determină să îi 
apreciez foarte mult. Și, în cele mai 
multe cazuri, când reușesc să prind 
din categoria celor cu greutăți de 
peste jumătate de kilogram bucata, îi 
eliberez bucuros, ca să mă încânte cu 
prezenţa lor și la alte partide de pes- 
cuit. NPR 

Clenii de la Structuri 


Text și fotografie DORU DINH 


Firele plăpânde de iarbă se arcuiesc obosite sub greutatea nesfârșitelor ghirlande de 
mărgăritare, ce prind în minuscule ochiuri lumina palidă a dimineţii. Doar pașii mei 
grăbiţi le mai scutură, pe ici pe colo, din obositoarea povară, și le fac să-mi picure în 
suflet răcoarea mărgelelor de rouă. Zadarnic caută privirea șerpuirea potecii, ce-mi 
străbate doar imaginaţia și lasă călăuză doar digul înalt ce însoțește râul. 


e la jumătatea drumului, 
P lângă o fărâmă de mal nisipos, 
două berze, cu siluete parcă 
sculptate din porțelan, mângâie cu pi- 
cioarele lor subţiri, asemenea unor fi- 
rave trestii, apa ce curge lin, abia 
şoptită. Din când în când, săgetează 
cu ciocurile puternice cleștarul apei 
pline de viaţă. La câteva încercări, 
peştişori minusculi apar în strânsoa- 
rea de menghină a ciocurilor și se zbat 
neputincioşi. Salut în gând aceşti pes- 
cari din lumea celor ce nu cuvântă. 
Nu mult în amonte de un cotal 
râului, apa șovăie în curgerea ei, pe 
lângă câţiva copaci ce-și scaldă tulpi- 
nile la câţiva metri de mal. Câteva ro- 
șioare, în straie de sărbătoare, înoată 
tacticoase în apropierea trestiilor 
zburlite ce însoțesc tăietura malului 
abrupt. Cum mă apropii însă, să le 
admir ceva mai bine, o zbughesc gră- 
bite și se fac nevăzute în adâncuri. În 
largul râului apele clocotesc cu furie 
şi şuieră strident printre mănunchiuri 
de cioate încruntate, cu braţele con- 

torsionate din crengi uscate ce par a 
căuta, neputincioase, o soartă mai 
bună. Acolo, privirea prinde, în frac- 
ţiuni de secundă, clenii ce înoată 
sprinteni şi care muscăresc de zor. 


Majoritatea sunt din cei mari şi bur- 
toşi, şi înfruntă cu vitejie apele repezi, 
ce rotesc ameţitor. Hoţomanii, înoată 
mai mult printre crengile contorsio- 
nate şi destul de rar părăsesc aceste 


bastioane în miniatură. Cu toate că 
am străbătut o distanță destul de 
mare, a meritat efortul, pentru că 
acesta e locul pe care îl căutam! 

Echipez lanseta de fly şi montez pe 
forfac, în capătul leader-ului, o muscă 
artificială umedă, bibio wet fly, pe câr- 
lig nr. 16. Am de gând, în debutul 
partidei de pescuit, să încerc la roșioa- 
rele ce înotau tacticoase pe lângă mal. 
În poziţia ghemuit, la mică depărtare 
de marginea malului abrupt, lansez 
micuța muscă artificială, în aval, între 
mal și un copac aflat la 3-4 metri de- 
părtare de acesta. Ca să nu am sur- 
priza neplăcută să ajung cu musca 
artificială în coroana bogată a copa- 
cului din apă, sunt atent cum lansez, 
dar și la vreo adiere rătăcită de vânti- 
cel hoinar. Musca aterizează discret 
pe suprafața apei, o las puţin timp ne- 
mișcată, după care recuperez alene, 
cu mâna stângă, din șnur. Nu durează 
mult și simt atacul peștelui. 

Execut înțeparea, peştele caută 
scăparea înspre copacul din apă, însă 
îl strunesc destul de uşor, după care 
forțez tensiunea din lansetă și îl aduc, 
prin aer, la mine. E un clean mic, ce 
abia a depășit suta de grame. Încerc 
în continuare și reușesc să mai prind 
câţiva cleni mai mici, dar nici o ro- 
şioară, cu toate că încerc pe diferite 
distanțe de-a lungul malului şi cu 
muște artificiale cu hotspot și imitații 
de furnică. Se vede treaba că divele 
s-au speriat și refuză cu încăpățânare 
ofertele mele. Prezenţi sunt tot clenii, 
dar numai din cei mai mici. 

Deoarece clenii pe care i-am zărit 
în larg sunt din cei mari, montez pe 
forfac, în capătul leader-ului, o imitație 
de lăcustă, pe cârlig nr. 10. Ca să pot 
urmări traseul muștei artificiale, pen- 
tru ca aceasta să nu se agaţe în cioa- 
tele și crengile din larg, o ung cu 
unguent siliconic, ca să o pescuiesc ca 
pe o muscă uscată. Lansez cu putere 
musca artificială, cam la cincisprezece 
metri depărtare de mal și la 3-4 metri 
distanţă în amonte de bastionul de 
cioate şi crengi. După ce ajunge pe su- 
prafața apei, o las să fie purtată de cu- 
rentul râului până în apropierea 
crengilor după care, din șnur, o recu- 
perez ușor, astfel încât să deseneze, 
imaginar, conturul din amonte al aces- 
tor structuri. Durează ceva timp şi, la 
una din lansări, observ un clean mai 
dolofan ce părăseşte siguranța crengi- 
lor şi aspiră hulpav lăcusta minci- 
noasă. Lanseta se  curbează 
ameninţător, cleanul înoată voinicește 
către structuri, iar eu alerg disperat în 
amonte pe malul abrupt ca să strunesc 
peştele. E un drill pe muchie de cuţit, 


în care și eu şi cleanul avem șanse 
aproape egale. Până la urmă, calitatea 
echipamentului de fly îşi spune cuvân- 
tul, peștele nu ajunge prin crengi și, 
după ceva bălăceală, îl aduc în apro- 
pierea malului. Aici, într-un singur loc, 
sunt câteva scobituri zgârcite în pă- 
mântul clisos, care dezvăluie o posi- 
bilă coborâre spre apă. Cum înălțimea 
malului e de aproape trei metri, mă 
decid cu greu să încerc. Cu mâna 
dreaptă ţin de lansetă și de șnur, iar 
mâna stângă o înfig în pamântul tăie- 
turii malului, în timp ce cobor pe sco- 
biturile ca niște minuscule trepte. 
Reușesc până la urmă și mulțumesc în 
gând celui ce a săpat în mal. Desfac 
grip-ul de la brâu, apuc peştele, îl salt 
pe mal, apoi salt lanseta, după care 
urc atent panta abruptă. E o opera- 
țiune destul de complicată, dar e sin- 
gura posibilitate să aduc pe mal peștii 
cu greutăți mai mari. 

Continui să lansez în larg şi mai 
folosesc, ca momeală, și muște artifi- 
ciale imitații de bondari, pe cârlige nr. 


12-14. Și pe acestea le ung cu ungu- 
ent siliconic, ca să le pescuiesc ca pe 
muște artificiale uscate, deci să fie la 
vedere. Cu greu, la anumite intervale 
de timp, reuşesc să conving cleni do- 
lofani să părăsească siguranța fortăţe- 
lor din crengi și să atace muștele 
artificiale ce plutesc apetisante. Chiar 
dacă peștii atacă muștele în apropie- 
rea structurilor, cu lanseta ţinută ten- 
sionat şi alergarea în amonte, reușesc 
să nu las nici un pește să intre printre 
crengi și să rupă montura. E puţin ciu- 
dată această alergare și nu foarte ele- 
gantă, dar altă soluţie nu am. 

Din geana zării se furișează, nedo- 
rite, umbrele înserării. Ici-colo, câte 
un clean întârziat mai muscărește 
timid, după care orice săgetare a apei 
dispare şi râul poartă la vale mulți- 
mea de rubine dăruită cu generozitate 
de discul de foc al înaltului. După 
cum e hărăzit locul, doar susurul râu- 
lui sau vuietul tumultului apelor aces- 
tuia mai străpung liniștea jurului. 
NPR 

iShad Robo 2,8” și 3,8” 


(ON No-Sinher, TRN ID 


NHAID 


Noile iShad Robo reprezintă colaborarea dintre compania americană 
Roboworm și Jackall. Versatilitatea iShad-ului întâlnește tehnologia de pe 
Coasta de vest, care asigură o tranziție subtilă de la o culoare la alta, în 
aceeași nălucă și un corp mai plin, din 3 straturi, care crează o siluetă mai 
agresivă pentru răpitori. Materialul folosit la turnare este proprietatea Ro- 
boworm și are calități speciale, iar procesul de turnare se face manual, ca 
în cazul tuturor nălucilor acestei companii nord-americane. iShad Robo de 
3,8” este ideal pentru șalău, în monturi offset sau pe jiguri clasice, în timp 
ce fratele mai mic, modelul de 2,8”, poate fi folosit și la biban, inclusiv pen- 


tru pescuitul vertical, cu montură dropshot, sau la copcă. NPR 

REVELION VÂNĂTORESC - 
Rezolvare din numărul trecut 


mica publicitate 
VÂNZĂRI 


Cumpăr tocuri pentru praf de pușcă 
realizate din corn de cerb, cât și alte lu- 
crări de artă cinegetică (tablouri, statui 
bronz etc.). Ofer preţuri avantajoase. 
Alexandru Bârsan (Sibiu). Tel: 0727- 
228.121; E-mail: a.barsan@ gmail.com 
Vând armă de vânătoare marca KRUPP 
cu trei inele, cal. 16, preţ 400 euro, ne- 
gociabil. Tel. 0351-452.256. 

Vând armă driling marca KRUGAL, cal. 
16x8 MMAN, unicat. Tel. 0746-019.568. 

FEBRUARIE 2016 i 
ZIUA ÎNCEPUTUL PERIOADEI FAZELE LUNII _ SOARE Vând armă de vânătoare marca 
FAVORABILE PESCUITULUI RĂSARE APUNE BERETTA cal. 12 BOCK, nouă, și cutie 


metalică, ambele la preţul de 
5.500 Lei. Tel. 0721-741.589. 

Vând armă de vânătoare BROWNING 
SCHOELLER PHOENIX,  cal.12. 
Tel. 0722-224.762. 


5.33 10.35 17.28 22.36 
6.27 11.19 18.16 - 

1.21 6.08 12.35 18.37 
2.13 6.53 13.23 19.24 
2.58 7.39 1419 20.19 
3.46 8.26 15.08 21.07 
4.31 9.19 15.48 21.51 
5.28 10.01 16.39 22.39 
6.14 10.47 17.26 - 
0.28 5.53 11.31 18.12 
1.27 6.38 12.19 18.56 
2.18 7.21 13.03 19.44 
3.09 8.18 13.57 20.36 
3.56 8.59 14.49 21.17 
4.45 9.47 15.37 22.08 


Vând căţei din rasa Epagneul Breton, 
de culoare standard alb-orange, năs- 
cuți pe data de 28.09.2015, din pă- 
rinţi din linii de lucru Franţa și Italia, 
ce și-au confirmat aptitudinile în con- 
cursuri naționale de lucru vânătoare 
și frumuseţe. Informaţii la tel. 0742- 
100.378. 

16 5.41 10.36 16.28 - Vând tubercului topinambur, din pro- 
17 0.19 5.22 12.06 18.03 ductie proprie, livrare orice cantitate. 
18 0.53 6.16 12.48 18.52 Clinceni, Ilfov, SC. AGRO-STEF 
19 1.48 7.04 13.34 19.44 CLEAN SRL. Tel. 0723.669.263 

20 2.37 7.47 14.26 20.36 CC e 
21 3.28 8.38 15.14 21.29 Vând armă de vânătoare marca IJ 54 
22 419 9.27 16.07 22.08 cal. 12, în stare perfectă, toc, cartu- 
23 5.07 10.18 16.51 - șieră piele, costum vânătoare, rucsac, 
24 0.27 6.12 11.56 18.39 cizme, la preţul de 14.000 Lei. Nico- 
25 1.19 7.03 12.43 19.27 lae Apostol, tel. 0721-463538/ 
26 2.11 7.44 13.36 20.12 0241.617.626. 

27 3.06 8.32 14.21 21.09 


Închiriez spaţii de birouri în incinta 
ARAD BUSINESS CENTER, confort şi 
condiţii deosebite. Tel. 0745-200.903. 


rOyun<—ZZlrouw<—ZZlrow<—ZZr o uw<—ZZlr 


STRICTUL NECESAR 
ION MIHAIU 


ORIZONTAL: 1) Atmosferă greu de suportat. 
2) Cumătru — Limbaj. 3) Rest dintr-un vânat! 
— A brăzda - Una care prinde ușor. 4) Scrisă 
pe ţeava puștii — Vas de pământ. 5) Nu se 
prea întâlnește — A însemna locul de vână- 
toare. 6) Legată sufletește —14 în tundră! 7) 
Tot din Ardeal — Precum apa de izvor (masc.). 
8) Vânător fără vânat (fig.). 9) Părinte — Vâ- 
nător obișnuit cu primejdiile. 10) A pune vâ- 
natul în cârlig — Sclipiri ale minții. 


VERTICAL: 1) Făcută din vânat - țâună! 2) 
Țarcul în care animalele se învârt perfect în 
cerc — Vrăjitor. 3) Vânător fără rival — Expusă 
în mod voit privirilor. 4) Adrian Vânătoru — 
Pregătit ca o pastramă. 5) Face un sos groaz- 
nic de limbă (fem., fig.). 6) Cartea vânăto- 
rului specialist — Cap de ciută! 7) Ora 13! — Se 
pune în grădină, fără să facă rod — Stau la 
picioare! 8) Aceea — Vânător de titluri din 
preajma Reginei. 9) Întreagă — Cămașă bro- 
dată. 10) La fel cu toţi vânătorii — Vânătorii 
de inimi. NPR 

CUPON ANUNȚ 


Puteţi primi acasă revista Vânătorul și Pescarul Român. Primiţi 12 


: Mica Publicitate : reviste consecutive începând de la data abonării. Completaţi cuponul 
: : alăturat și trimiteți-l împreună cu dovada plății abonamentului (copia 
: MICA PUBLICITATE NPR : ordinului de plată sau a mandatului poştal) pe adresa: AGVPS din 
: Anunţ gratuit - maximum : Romania, București, Calea Moşilor nr. 128, Sector 2, cod 020882. 

; 15 cuvinte : 

: Text: ; 

: ii : PREŢ ABONAMENT 12 LUNI: 55 LEI 

7 o... .............. .. ... ... ... .. . . . . . . .. . . .. . .. .. .. .. ... 3 LI Doresc să mă abonez la revista NPR 

E iii i ini i au : pe o perioadă de 12 luni (2016). 
E PRENUME 

E a i a aa : Adresa la care doresc să primesc revista este: 

E E E ea 3 Strada 

: Däts daia în nen aa cat ce 


Semnătura 


Am achitat suma de 


Anunţurile pentru mica 
publicitate se fac până în 

; data de 20 ale lunii curente, 
: pentru luna următoare! 

: Adresa redacției: AGVPS din 

: România, Bucureşti, Calea Moșilor 
: Nr. 128, Sector 2, Cod 020882 


Ordin deplată NI aese oastea ce ata eta a ina ea aa azi a ata dada a 
Mandat poștal, Nr 


Plata se va face în Contul RO23RZBR 0000 0600 0066 7242 deschis la 
Raiffeisen Bank — Agenţia Moșilor. AGVPS din România, C.I.F. nr. 24251140. 


PUBLICITATE 


CANISA CERNICA 


AUTORIZATĂ SUB NR. 0115-IF/18.11.2013 


„_„_. , Sunt disponibili pentru vânzare, $ 
căţei din părinţi folosiţi la vânătoare, după cum urmează: 


e o femelă de iagdterier, în vârstă de 8 ani; 
e o femelă şi un mascul de copoi ardelenesc, născuți în data de 24.05.2015; 
e 2 femele de copoi ardelenesc, născuţe în data de 26.05.2015; 
e 2 masculi de tekel sârmos, născuţi în data de 10.09.2015. 


Căţeii și câinii precizaţi vor fi livraţi cu atestate de povenienţă şi carnete de sănătate. 
Preţul de vânzare este de doar 372 lei, cu TVA inclus în preţ. 


Doritorii se pot adresa d-lui Gelu Pintilie, la tel. 021-2'70.80.60 / 0727-985.219 
sau d-lui tehn. Florin Buzatu, la tel. 0732-333.113. 

Brno Combo este exemplul perfect al gândirii originale ale 
IVI B angajaților de la Zbrojovka. Este o armă combinată proiectată în 


concordanță cu necesitățile trăgătorului. Este un proiect 


G original, o armă puternică și elegantă ce merită din plin să 
Su btilă poarte legendarul logo Zbrojovka Brno şi care cu siguranţă va 


E raţiosă reține atenţia vânătorilor. 
Puternică 
Elegantă 

__ Inovativă 


BRNO RIFLES 


LUNGIMEA TOTALĂ LUNGIMEA ȚEVII 


12/8x57 IRS (1:9,4) 1 045 mm. 600 mm. 2 950 - 3 150 g. 4 850 ron 
12/.308 Win. (1:12) 
12/.30-06 Sprg. (1:10) 
12/9,3x74R  (1:14,2) 


74 PRODUSELE CZ LE POȚI GĂSI 
— d LA MAGAZINUL HUNTERSHOP 


WIN HUNTERSHOERO = 


-E = 


- Reprezentant unic în România! 


7 BODO E PACHETE PROMO ÎN VALOARE DE 25 LEI 
PENTRU PRIMII 8000 DE VIZITATORI 


CV o HUNTING 
pill 
12-14 FEBRUARIE 2016 + ROMEXPO 


12-14 FEBRUARIE 


COMPLEX EXPOZIȚIONAL ROMEXPO 


PRVILIOANELE L4-L> 


PESCUIT + VÂNĂTOARE + OUTDOOR + AMBARCAȚIUNI 


b 
(bara E DO) paprika un 


ie 


WWW.FISHINGANDHUNTINGEXPO.RO 


EVENIMENT ORGANIZAT DE 


R 
THE 
FISHING & HUNTING 
CHANNEL 


